|  |
| --- |
| Projektas |
| Pagėgių savivaldybės taryba **sprendimas**  **dėl PAGĖGIŲ SAVIVALDYBĖS 2017 METŲ SOCIALINIŲ PASLAUGŲ PLANO patvirtinimo** |
| 2017 m. kovo 15 d. Nr. T1-48 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos socialinių paslaugų įstatymo 13straipsnio 3 dalimi, Socialinių paslaugų planavimo metodika, patvirtinta Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl Socialinių paslaugų planavimo metodikos patvirtinimo“ ir Socialinių paslaugų plano formos ir Socialinių paslaugų efektyvumo vertinimo kriterijais, patvirtintais Lietuvos Respublikos socialinės apsaugos ir darbo ministro 2007 m. balandžio 12 d. įsakymu Nr. A1-104 „Dėl Socialinių paslaugų plano formos ir Socialinių paslaugų efektyvumo vertinimo kriterijų patvirtinimo“, Pagėgių savivaldybės taryba nusprendžia:

1. Patvirtinti Pagėgių savivaldybės 2017 metų socialinių paslaugų planą (pridedama).

2. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

SUDERINTA:

Administracijos direktorė Dainora Butvydienė

Bendrojo ir juridinio skyriaus vyriausiasis specialistas Valdas Vytuvis

Kalbos ir archyvo tvarkytoja Laimutė Mickevičienė

Socialinės paramos skyriaus vedėja Daiva Vaitiekienė

Parengė Birutė Danielienė,

Socialinės paramos skyriaus vyriausioji specialistė

Patvirtinta

Pagėgių savivaldybės tarybos

2017 m. kovo ........ d.

sprendimu Nr. T-

**PAGĖGIŲ SAVIVALDYBĖS 2017 METŲ SOCIALINIŲ PASLAUGŲ PLANAS**

**I. ĮVADAS**

1. **Bendra informacija**

Lietuvos Respublikos socialinių paslaugų įstatymas socialinių paslaugų teikimo mastui ir rūšims pagal gyventojų poreikius nustatyti įpareigoja savivaldybes kasmet sudaryti ir tvirtinti socialinių paslaugų planą. Vadovaujantis Socialinių paslaugų įstatymu, socialines paslaugas savivaldybėje planuoja ir organizuoja Pagėgių savivaldybės administracija (toliau – Administracija). Socialinių paslaugų teikėjai – savivaldybės ir ne savivaldybės pavaldumo socialinių paslaugų įstaigos ir nevyriausybinės organizacijos.

Pagėgių savivaldybės 2017 m. socialinių paslaugų planas rengiamas vadovaujantis Lietuvos Respublikos Vyriausybės 2006 m. lapkričio 15 d. nutarimu Nr. 1132 patvirtinta Socialinių paslaugų planavimo metodika ir Lietuvos Respublikos socialinės apsaugos ir darbo ministerijos 2007 m. balandžio 12 d. įsakymu Nr. A1-104 patvirtintais Socialinių paslaugų plano formos ir socialinių paslaugų efektyvumo vertinimo kriterijais.

Rengiant socialinių paslaugų planą buvo naudoti Statistikos departamento prie Lietuvos Respublikos Vyriausybės, Socialinės apsaugos ir darbo ministerijos socialinio žemėlapio, Tauragės teritorinės darbo biržos Pagėgių padalinio (toliau − Darbo birža), Valstybinio socialinio draudimo fondo valdybos (toliau – Sodra) Tauragės skyriaus, Pagėgių savivaldybės administracijos struktūrinių padalinių (Socialinės paramos skyriaus, Vaiko teisių apsaugos skyriaus, Švietimo, Finansų ir Buhalterinės apskaitos skyriaus ir kt.), Pagėgių savivaldybės socialinės globos įstaigų, teikiančių socialines paslaugas ir Pagėgių savivaldybės Neįgaliųjų draugijos, pateikti duomenys.

Pagėgių savivaldybės 2017 m. socialinių paslaugų plano tikslas ir toliau išlieka nustatyti veiksnius, turinčius įtakos gyventojų socialinių paslaugų poreikiams, gerinti socialinių paslaugų kokybę, didinti jų kompleksiškumą ir veiksmingumą, apimantį efektyvesnį socialinių paslaugų struktūros kūrimą ir esamos pertvarkymą.

2016 m. gruodžio 6 d. Administracijos Socialinės paramos skyrius viešai paskelbė informaciją adresu <http://www.pagegiai.lt/> apie rengiamą 2017 m. socialinių paslaugų planą. Buvo kreiptasi į socialinius partnerius (biudžetines ir viešąsias įstaigas, nevyriausybines organizacijas, bendruomenes, gyventojus ir kt.), kurios teikia ar numato teikti socialines paslaugas Pagėgių savivaldybės gyventojams ir teikti pasiūlymus 2017 m. socialinių paslaugų planui. Pasiūlymų nesulaukta.

Pagėgių savivaldybės 2017 m. socialinių paslaugų planas atitinka Pagėgių savivaldybės 2011 – 2021 m. strateginio plėtros plano tikslus, kryptis ir priemones.

1. **Socialinių paslaugų teikimo ir plėtros tikslai**

Bendrasis socialinių paslaugų tikslas – socialinių paslaugų organizavimas atsižvelgiant į

Pagėgių savivaldybės gyventojams nustatytą socialinių paslaugų poreikį.

Pagėgių savivaldybės socialinių paslaugų teikimo ir plėtros tikslai yra:

- mažinti socialinę atskirtį, plėtoti socialinių paslaugų kiekį ir gerinti jų kokybę, vykdant valstybės ir savivaldybės socialinę politiką;

- plėsti ir gerinti nestacionarių socialinių paslaugų teikimą socialinės rizikos šeimoms ir jų vaikams, socialinės rizikos vaikams ir jų tėvams, neįgaliesiems ir jų šeimų nariams, vaikams su negalia bei senyvo amžiaus asmenims, pasitelkiant psichologo pagalbą;

- plėtoti socialines paslaugas ir jų prieinamumą bei gerinti jų kokybę;

- pagal poreikį suteikti ilgalaikes/trumpalaikes socialinės globos paslaugas senyvo amžiaus, neįgaliems asmenims, asmenims su sunkia negalia, vaikams netekusiems tėvų globos ir kt. asmenims (šeimoms) atsidūrusiems kritinėje situacijoje;

- plėtoti dienos socialinės globos paslaugas asmenims su sunkia negalia, jų aplinkoje, siekiant išvengti ilgalaikės socialinės globos, įstaigoje;

- teikiant socialines paslaugas plėtoti ir toliau gerinti bendradarbiavimą su nevyriausybinėmis organizacijomis, bendruomenėmis ir kitomis įstaigomis;

- skirti lėšų ir sudaryti sąlygas kelti socialinių darbuotojų profesinę kvalifikaciją bei gerinti jų darbo sąlygas;

- socialinės globos įstaigų, teikiančių socialines paslaugas, atitikimas licencijų reikalavimams;

- užtikrinti tinkamą perėjimo nuo institucinės globos prie šeimoje ir bendruomenėje teikiamų paslaugų prieinamumą neįgaliesiems ir likusiems be tėvų globos likusiems vaikams.

1. **Socialinių paslaugų plano rengėjai**

|  |  |  |  |
| --- | --- | --- | --- |
| Eil. Nr. | Socialinių paslaugų plano rengėjų ir rengiant planą dalyvavusių vardai ir pavardės | Įstaiga | Pareigos |
| 1. | Lina Augustinavičiūtė | Pagėgių savivaldybės administracija Vaikų teisių apsaugos skyrius | Vedėja |
| 2. | Nijolė Kovaliova | Pagėgių savivaldybės Socialinių paslaugų centras | Direktorė |
| 3. | Elena Pūtienė | Pagėgių vaikų globos namai | Direktorė |
| 4. | Regina Narušienė | Pagėgių palaikomojo gydymo, slaugos ir senelių globos namai | Direktorė |
| 5. | Loreta Stašinskienė | Pagėgių savivaldybės Neįgaliųjų draugija | Pirmininkė |
| 6. | Birutė Danielienė | Pagėgių savivaldybės administracija Socialinės paramos skyrius | Vyriausioji specialistė |

Rengiant socialinių paslaugų planą bendradarbiavo ne tik socialinės globos įstaigų vadovai, taip pat prisidėjo Pagėgių savivaldybės administracijos skyrių specialistai, seniūnijų socialinio darbo organizatoriai, socialiniai darbuotojai darbui su socialinės rizikos šeimomis, socialinio darbuotojo padėjėjai ir nevyriausybinių organizacijų atstovai.

**II. BŪKLĖS ANALIZĖ**

1. **Savivaldybės socialinės ekonominės ir demografinės situacijos įvertinimas**

Pagėgių savivaldybė įsikūrusi Lietuvos vakaruose, pajūrio žemumoje, pietvakarinėje Tauragės apskrities dalyje. Užimanti 536 km² plotą Savivaldybė ribojasi su Jurbarko rajono savivaldybe rytuose, Tauragės r. savivaldybe – šiaurėje, Šilutės r. savivaldybe – šiaurės vakaruose, o pietuose ją nuo Rusijos Kaliningrado srities skiria Nemunas. Pagėgių savivaldybė – plotu mažiausia buvusios Tauragės apskrities savivaldybė, užimanti vos 12, 2 proc. jos teritorijos ir tik 0,8 proc. šalies teritorijos. Gyventojų tankumas − 16,6 žm./km². Pagėgių savivaldybei priklauso: Pagėgių seniūnija, sudaryta iš Pagėgių ir Panemunės miestų bei 25kaimų (viename iš jų nėra gyventojų)**.** Vilkyškių ir Stoniškių seniūnijoms priklauso po 25 kaimus. Vilkyškių seniūnijoje trijuose kaimuose nėra gyventojų. Lumpėnų seniūnijai priklauso 13 kaimų (viename kaime nėra gyventojų). Natkiškių seniūnijai priklauso 17 kaimų iš jų trijuose nėra gyventojų.

2016 m. Statistikos departamento duomenimis Pagėgių savivaldybės teritorijoje gyveno apie 8433 gyventojų.Daugiausia gyventojų gyvena kaime, todėl itin didelis dėmesys turi būti skiriamas kaimui, vienkiemiuose gyvenančių asmenų socialinių paslaugų plėtojimui ir socialinės atskirties prevencijai.

**4.1. Vidutinis metinis gyventojų skaičius ir sudėtis**:

1 lentelė

|  |  |  |
| --- | --- | --- |
| Eil. Nr. | Rodiklis | Gyventojų (šeimų) skaičius |
| 1. | Gyventojų skaičius (2016 m. pabaigoje) | 8433 |
|  | iš jų: |  |
| 1.1. | mieste | ~ 2174 |
| 1.2. | kaime | ~ 6263 |
|  | Iš bendro gyventojų skaičiaus: |  |
| 2.1. | pensinio amžiaus gyventojai | ~ 1760 |
| 2.2. | darbingo amžiaus gyventojai | ~ 3900 |
| 2.3. | suaugę asmenys su negalia | ~ 890 |
| 2.4. | vaikai | ~ 1910 (iš jų: 1123 -  vaikai lankantys mokymosi  įstaigas) |
| 2.5. | vaikai su negalia | 42 |
| 3. | Socialinės rizikos šeimos *2017- 01- 01* | 64 |
| 4. | Vaikų skaičius socialinės rizikos šeimose  *2017- 01- 01* | 125 |

**4.2. Gyventojų socialinių paslaugų poreikius sąlygojantys veiksniai**

Pagėgių savivaldybėje pagrindinė socialinių paslaugų organizatorė yra savivaldybė, o socialines paslaugas teikia biudžetinės įstaigos ir nevyriausybinė organizacija (Pagėgių savivaldybės Neįgaliųjų draugija).

Rinkos ekonomikos sąlygos išryškino žmonių grupes, kurioms socialinės paslaugos tapo labai svarbios. Tai socialinės rizikos šeimos, vaikai su negalia ir jų šeimos, likę be tėvų globos vaikai, suaugę asmenys su negalia ir jų šeimos, senyvo amžiaus asmenys ir jų šeimos, socialinės rizikos suaugę asmenys**.**

Kaip ir kitų savivaldybių, Pagėgių savivaldybės gyventojų socialinių paslaugų poreikius lemia panašūs veiksniai: mažas gimstamumas, visuomenės senėjimas, negalia, emigracija, socialinė rizika, nedarbas ir kt. veiksniai.

Lietuvoje, kaip ir kitose Europos Sąjungos valstybėse kasmet vis didesnę dalį sudaro pagyvenę, tai yra 60 metų ir vyresni žmonės. Vyksta senėjimo procesas.

Pagrindiniai socialinių paslaugų gavėjai Pagėgių savivaldybėje yra senyvo amžiaus asmenys, darbingo amžiaus asmenys turintys negalią, asmenys su sunkia negalia, socialinės rizikos šeimos ir kiti įvairų socialinį statusą turintys asmenys. Socialinių paslaugų poreikis šioms socialinėms grupėms yra pastovus. Darytina prielaida, kad pagrindinė priežastis yra vis didėjantis socialinių ryšių nykimas ir didelė emigracija į užsienį, todėl vis mažėja šeimos parama senyvo amžiaus asmenims, neįgaliesiems.Trumpalaikės/ilgalaikės socialinės globos ir (socialinės priežiūros) pagalbos namuose paslaugų poreikis taip pat išlieka pastovus.

2016 m. paslaugų poreikis neviršijo Socialinių paslaugų centro ir Pagėgių palaikomojo gydymo, slaugos ir senelių globos namų galimybių tenkinti socialinių paslaugų poreikio.

Gyventojų socialinių paslaugų poreikius ir socialinio tinklo kūrimąsi sąlygoja tiek išorės aspektai, tiek vidiniai veiksniai.

Socialinių paslaugų poreikiui ir tinklo plėtojimui įtakos turi politiniai veiksniai ir jų pokyčiai, įtakojantys socialinės apsaugos politiką Lietuvoje: Lietuvos Respublikos įstatymai, Vyriausybės nutarimai ir kiti teisės aktai, reglamentuojantys socialinių paslaugų teikimą.

Vykdoma socialinių paslaugų sistemos reforma, užtikrina pakankamą pažeidžiamų grupių apsaugą, plėtojant socialines paslaugas − didinant socialinės pagalbos efektyvumą.

Socialinių paslaugų įstatymas apibrėžia socialinių paslaugų sampratą, tikslus ir rūšis, reglamentuoja socialinių paslaugų valdymą, skyrimą ir teikimą, socialinės globos įstaigų licencijavimą, finansavimą, mokėjimą už socialines paslaugas ir ginčų, susijusių su socialinėmis paslaugomis, nagrinėjimą, o tai įpareigoja sukurti Savivaldybėje ir šių paslaugų teikimui reikalingą infrastruktūrą.

Planuojant ir organizuojant socialinių paslaugų teikimą orientuojamasi į Lietuvos Respublikos socialinės apsaugos ir darbo ministerijos įgyvendinamas užimtumo ir socialinės politikos priemones.

Svarbiausi uždaviniai ir toliau išlieka skurdo ir socialinės atskirties mažinimas, teikiamų socialinių paslaugų kokybės gerinimas bei jų plėtra savivaldybėje.

Socialinių paslaugų skyrimas siejamas su nuolatinės slaugos ar nuolatinės priežiūros kompensacijos mokėjimu, gyventojams yra nustatomi specialieji poreikiai ir asmeniui pritaikomos reikalingos paslaugos. Taip pat gyventojams, kuriems nustatyti specialieji poreikiai, atsižvelgiant į asmens situaciją yra skiriamos socialinės priežiūros (pagalbos į namus) socialinės paslaugos.

Savivaldybės administracijos Socialinės paramos skyriaus duomenimis gyventojų, gaunančių tikslinę kompensaciją, skaičius.

2 lentelė

|  |  |  |  |  |  |
| --- | --- | --- | --- | --- | --- |
| RODIKLIAI | 2012 m. gavėjų skaičius | 2013 m. gavėjų skaičius | 2014 m.  gavėjų  skaičius | 2015 m. gavėjų skaičius | 2016 m. gavėjų skaičius |
| Nustatyta nuolatinės slaugos tikslinė kompensacija | 182 | 175 | 183 | 196 | 182 |
| Nustatyta nuolatinės priežiūros tikslinė kompensacija | 250 | 222 | 217 | 234 | 230 |

Pagal pateiktą informaciją matome, kad tikslinės kompensacijos skyrimas nežymiai kinta, įtakos turi sugriežtintas medicininių dokumentų pateikimas komisijoms.

Kiekvienais metais atsiranda asmenų, kurie pageidauja nusistatyti savo artimųjų atžvilgiu globą ar rūpybą, bei tapti turto administratoriais, nes slaugant asmenį, kuriam nustatytas nuolatinės slaugos poreikis, globėjui ar rūpintojui yra skaičiuojamas darbo stažas. Globėjais ar rūpintojais dažniausiai tampa nedirbantys šeimos nariai. Manome, kad atsiradus tikslinėms kompensacijoms ligoti ir senyvo amžiaus asmenys yra prižiūrimi artimųjų, giminių ar kaimynų, taip jie išvengia socialinės globos įstaigose teikiamų socialinių paslaugų, gyvena savo namuose ir neprarandamas socialinis ryšys. Iš pateiktos lentelės matosi panašus besikreipiančių asmenų skaičius, norinčių tapti globėjais ar rūpintojais.

3 lentelė

|  |  |  |  |  |  |  |
| --- | --- | --- | --- | --- | --- | --- |
|  | 2011 m.  asmenų sk. | 2012 m.  asmenų sk. | 2013 m.  asmenų  sk. | 2014  asmenų sk. | 2015 m.  asmenų sk. | 2016 m.  asmenų sk. |
| Teismo sprendimu asmenys  tapę globėjais ar rūpintojais | 8 | 4 | 6 | 7 | 5 | 6 |

Pagėgių savivaldybėje nemažą gyventojų dalį sudaro pagyvenę ir senyvo amžiaus asmenys. Daugiausia gyventojų gyvena kaime, tačiau socialinių paslaugų įstaigos yra susitelkusios Pagėgių mieste. Socialinių paslaugų įstaigų netolygus išdėstymas lemia paslaugų prieinamumo problemą kaimo vietovėse, kurios yra nutolusios nuo Pagėgių miesto. Didėja teikiamų paslaugų kaštai. Tokiais atvejais tektų planuoti pagalbos pinigų skyrimą ar ieškoti kitų būdų socialinių paslaugų prieinamumui ir jų teikimui. Nuo 2015 m. liepos mėn. nebuvo poreikio skirti pagalbos pinigų.

2016 metais skiriant socialinės priežiūros (pagalbos į namus) paslaugas, nereikėjo keisti paskirtų socialinių paslaugų ir numatyti pagalbos pinigų mokėjimo.

Savivaldybėje viena iš prioritetinių socialinių paslaugų plėtros krypčių ir toliau išlieka nestacionarių socialinių paslaugų plėtra visos savivaldybės teritorijoje. Socialinių paslaugų teikime aktyviai dalyvauja ir Neįgaliųjų draugija.

Nagrinėjant socialinių paslaugų gavėjų grupes, viena iš aktualesnių socialinių paslaugų gavėjų grupė ─ socialinės rizikos asmenys. Tai asmenys, neturintys pastovaus būsto, piktnaudžiaujantys alkoholiu, asmenys, grįžę iš įkalinimo įstaigų, kurie iš dalies ar visiškai netekę gebėjimų savarankiškai rūpintis savimi ar kitais šeimos nariais, smurtaujantys. Šiems asmenims teikiamos bendrosios socialinės paslaugos, skiriami maisto paketai iš intervencinių atsargų tiekimo labiausiai nepasiturintiems asmenims, teikiama parama rūbais, vienkartinė piniginė parama, tarpininkauja seniūnijų socialinės darbuotojos dėl asmens dokumentų sutvarkymo, sudaroma galimybė naudotis pirmine teisine pagalba ir ieškoma kitų paramos formų. Nors ir ieškoma įvairių paramos formų, kaip padėti socialinės rizikos asmenims, tačiau šių socialinių paslaugų gavėjų grupei ir toliaukyla neaiškumųsprendžiant jų problemas. Jiems nepakanka teikiamų socialinių paslaugų: nėra galimybės gauti kvalifikuotos psichologų pagalbos, laikino apgyvendinimo paslaugų (ypatingai vyrams) ir kt.

Savivaldybėje nėra nakvynės ar savarankiško gyvenimo namų, kur būtų teikiamos laikinos nakvynės ar trumpalaikės socialinės paslaugos socialinės rizikos asmenims. Atsiradus pavieniams asmenims yra ieškoma įvairių sprendimo būdų kaip padėti.

Reikia ieškoti galimybės plėsti ar pritaikyti turimų įstaigų bazę praplečiant socialinių paslaugų tinklą socialinių problemų turintiems asmenims.

Kita svarbi ir didelė socialinių paslaugų gavėjų grupė – socialinės rizikos šeimos ir šeimose augantys vaikai. Dažniausiai šeimose vyrauja šios pagrindinės problemos: piktnaudžiavimas alkoholiu, psichotropinėmis ar toksinėmis medžiagomis, ilgalaikis nedarbas, kvalifikacijos neturėjimas, šeimyninių santykių nestabilumas, naudojama psichologinė, fizinė prievarta tarp tėvų ir vaikų bei vengimas dalyvauti bendruomeninėje veikloje. Taip pat stebima tendencija, kad į socialinės rizikos šeimų apskaitą patenka asmenys, patys užaugę socialinės rizikos šeimose. Tokie asmenys neturi tvirtų pagrindų, kuriant šeimos pagrindą. Nemoka tvarkytis buityje, nesugeba tvarkyti finansinių klausimų, dažnai seka tėvų pėdomis darydami jų klaidas.

Socialinėmis paslaugomis ir socialinių darbuotojų intervencija siekiama sumažinti neigiamas socialinių problemų pasekmes vaikams ir šeimoms. Ieškoma galimybių gauti finansavimą iš įvairių vykdomų programų bei Europos Sąjungos skiriamų lėšų.

Pagėgių savivaldybės administracijos direktorės įsakymu nuo 2017 m. vasario 1 d. panaikintas socialinės rizikos šeimų perskirstymas tarp seniūnijų. Pagėgių seniūnijai gražintos penkios šeimos iš Lumpėnų seniūnijos ir šešios šeimos iš Natkiškių seniūnijos. Pagėgių seniūnijai šeimos gražinamos, kadangi skirtas papildomas etatas darbui su socialinės rizikos šeimomis.

Įrašymo į apskaitą pagrindinės priežastys išlieka tokios pačios kaip ir ankstesniais metais: socialinių įgūdžių stoka ir negebėjimas tinkamai rūpintis vaikais, girtavimas, psichotropinių medžiagų vartojimas ir kitos priežastys.

Per 2016 metus į socialinės rizikos šeimų, auginančių vaikus, apskaitą buvo įrašyta 16 šeimų (9 šeimos – dėl socialinių įgūdžių stokos, 4 šeimos – dėl girtavimo, 1 šeima – dėl psichologinės, fizinės ar seksualinės prievartos prieš vaikus, 2 šeimos – dėl kitų priežasčių) ir išbraukta 18 šeimų (9 šeimos išbrauktos iš apskaitos dėl to, kad išnyko priežastys, dėl kurių šeima buvo įrašyta į apskaitą, 2 šeimose neliko nepilnamečių vaikų, 1 šeima išbraukta, kad mirė abu tėvai ir 6 šeimos išvyko).

Pagrindinės išbraukimo iš socialinės rizikos šeimų priežastys: vaikai sulaukė pilnametystės, šeimos išvyko į kitas savivaldybes ir kt.

4 lentelė

|  |  |  |  |  |  |
| --- | --- | --- | --- | --- | --- |
|  | 2012 m. | 2013 m. | 2014 m. | 2015 m. | 2016 m. |
| Socialinės rizikos šeimos | 87 | 81 | 68 | 67 | 64 |
| Jose augantys vaikai | 186 | 187 | 148 | 141 | 125 |

Darbui su socialinės rizikos šeimomis skirti septyni etatai, nes tai arčiausiai žmonių dirbantys darbuotojai, kurių pagalba yra sprendžiamos šeimos problemos. Socialinių paslaugų centras taip pat teikia socialinių įgūdžių ugdymo ir palaikymo paslaugas 9 socialinės rizikos šeimoms, kuriose auga 24 vaikai.

Įsteigussocialinių darbuotojų darbui su socialinės rizikos šeimomis pareigybes suaktyvėjo socialinių įgūdžių ugdymo ir palaikymo paslaugų teikimas, ne ženkliai mažėja socialinės rizikos šeimų skaičius. Socialiniai darbuotojai dirba pagal patvirtintą darbo metodiką darbui su socialinės rizikos šeimomis. Dirbant pagal metodiką socialiniai darbuotojai susidarinėja atskirus darbo planus, kuriuose išsikelia šeimai svarbias problemas ir padeda jas spręsti ar nukreipti reikiama linkme.

Gaunamos socialinės išmokos disponuojamos kartu su socialiniu darbuotoju, dirbančiu su socialinės rizikos šeimomis. Vykdoma gaunamų pajamų kontrolė, dar pasitaiko atvejų, kai asmenys įsigudrina ir gaunamas pajamas panaudoja netikslingai. Yra teikiamos bendrosios socialinės paslaugos (informavimas, konsultavimas, tarpininkavimas ir kt.), specialiosios (socialinių įgūdžių ugdymo ir palaikymo paslaugos namuose, esant būtinumui ir socialinės globos įstaigoje bei kt.) paslaugos.

Savivaldybė socialinės rizikos šeimoms teikia piniginę socialinę paramą, organizuoja vaikams nemokamą maitinimą mokymo įstaigose, seniūnijose su socialinės rizikos šeimomis dirbantys socialiniai darbuotojai organizuoja šių šeimų besimokančių vaikų aprūpinimą mokinio reikmenimis, teikia šeimoms ir jose augantiems vaikams socialinių įgūdžių ugdymo ir palaikymo paslaugas. Jie vykdo šių šeimų socialinę priežiūrą. Pradėjus dirbti šiems darbuotojams dėmesio socialinės rizikos šeimoms padaugėjo, bet nerealu tikėtis, kad greitai bus pasiekta ryškių pokyčių, nes šių šeimų tėvai nenoriai priima jiems teikiamas paslaugas. Ir toliau aktualia problema išlieka socialinių paslaugų teikimas socialinės rizikos šeimoms ir šeimose augantiems vaikams.

Problemos su kuriomis susiduria socialinės rizikos šeimos: šeimyninių santykių nestabilumas, konfliktai šeimoje, smurto naudojimas, tėvų girtavimas, jaunėjantys ar net nepilnamečiai asmenys, tampantys tėvais, tėvų socialinių įgūdžių auklėjant vaikus stoka, tėvų nedarbas bei socialinių paslaugų, skirtų socialinės rizikos šeimoms, jose augantiems vaikams, stoka. Šiose šeimose augantys vaikai neturi tinkamų sąlygų pozityviai socializacijai, patiria smurtą, skurdą, tėvų nepriežiūrą.

Pastaruoju metu vis daugiau akcentuojama, kad socialinė atskirtis turi būti mažinama įtraukiant vietos bendruomenes.

Gerinant socialinį darbą su socialinės rizikos šeimomis Pagėgių savivaldybės administracijos direktoriaus 2016 m. kovo 8 d. įsakymu Nr. A1-210 patvirtinta Socialinių darbuotojų, dirbančių su socialinės rizikos šeimomis, auginančiomis vaikus, darbo metodika, atsižvelgiant į siūlomas Socialinės apsaugos ir darbo ministerijos rekomendacijas.

Socialinės situacijos įvertinimui Pagėgių savivaldybės mero 2016 m. vasario 29 d. potvarkiu Nr. M1-16 patvirtinta Centrinės prevencinio darbo grupės vaiko ir (ar) asmens (-ų) teisių apsaugos klausimams spręsti Pagėgių savivaldybėje darbo grupė ir veiklos nuostatai.

Kriziniu laikotarpiu dėl socialinių įgūdžių stokos mama su vaikais yra laikinai apgyvendinama Krizių namuose ir teikiamos suaktyvintos socialių įgūdžių ugdymo ir palaikymo paslaugos iki 6 mėnesių, o kartais paslaugos pratęsiamos dar ilgiau. Taip yra stengiamasi išvengti vaikų apgyvendinimo Pagėgių vaikų globos namuose, o vaikams netenka steigti laikinosios globos ir skirti trumpalaikių/ilgalaikių socialinių paslaugų socialinės globos įstaigoje. Vaikas nepraranda socialinio ryšio su tėvais.

Smurtą patyrusiems vaikams ir jų šeimoms organizuojama įvairi pagalba: psichologo konsultacijos, skirtingų sričių specialistų pagalba, tarpininkavimas įvairiose institucijose ir pan.

Pagrindinis tikslas ─ išsaugoti vaikus šeimose ir sudaryti kuo geresnes sąlygas vaikams tėvų namuose, nepažeidžiant jų interesų ir teisių.

Socialinės paramos skyrius bendradarbiauja su Savivaldybės administracijos skyriais, seniūnijomis, Tauragės darbo biržos Pagėgių padaliniu, Pirminės sveikatos priežiūros centrais, socialinės globos įstaigomis, nevyriausybinėmis organizacijomis ir kitomis įstaigomis spręsdami įvairius socialinės srities klausimus.

Pagėgių savivaldybės tarybos 2015 m. spalio 29 d. sprendimu Nr. T-197 patvirtinta Pagėgių savivaldybės gyventojams socialinių paslaugų ir socialinės paramos teikimo komisija ir jos veiklos nuostatai (toliau – Komisija). Pagrindinis Komisijos uždavinys – Pagėgių savivaldybės gyventojų asmenų (šeimų) prašymų dėl socialinių paslaugų parinkimo, skyrimo, tęsimo, nutraukimo ir socialinės paramos skyrimo įvairiomis piniginėmis ir nepiniginėmis formomis svarstymas bei rekomendacinių sprendimų priėmimas.

2016 m. Komisija posėdžiavo 11 kartų, kuriuose svarstė įvairius 90 socialinių klausimų, iš jų 73 klausimai susiję su socialinių paslaugų skyrimu, pakeitimu, sustabdymu ar nutraukimu.

Pagrindiniai Pagėgių savivaldybėje socialinių paslaugų teikėjai yra:Pagėgių palaikomojo gydymo, slaugos ir senelių globos namai, Pagėgių savivaldybės Socialinių paslaugų centras, Pagėgių vaikų globos namai, Pagėgių savivaldybės teritorijoje veikianti nevyriausybinė organizacija**.**

2016 metais į Klaipėdos sutrikusio vystymosi kūdikių namus nebuvo nukreiptas nei vienas kūdikis. 2017 m. iš kūdikių namų vienas vaikas bus perkeliamas į Ventos socialinės globos namus. Klaipėdos sutrikusio vystimosi kūdikių namuose vaikams paslaugos teikiamos nemokamai.

Į Skaudvilės ir Rusnės specialiąsias mokyklas vyksta po šeši vaikus, o Smalininkų specialiojoje mokykloje mokosi penki vaikai.

Ventos socialinės globos namuose taip pat gyvena su labai sunkia negalia vienas vaikas, kuris pagal savo amžių vėliau bus perkeliamas į specialius socialinės globos namus, skirtus asmenims su sunkia negalia.

Iš Tauragės rajono savivaldybės reabilitacijos centro „Pušelė“ nuo 2016 m. paslaugos neperkamos.

Socialinių paslaugų gavėjai pagal socialinė globos įstaigas

5 lentelė

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Socialinių paslaugų  teikėjas | Teikiama  paslauga | Paslaugų  gavėjų/  atvykusių  skaičius  2013 m. | Paslaugų  gavėjų/  atvykusių  skaičius  2014 m. | Paslaugų  gavėjų/  atvykusių  skaičius  2015 m. | Paslaugų  gavėjų/  atvykusių  skaičius  2016 m. |
| 1. | Pagėgių palaikomojo gydymo gydymo, slaugos  ir senelių globos  namai | **Ilgalaikė socialinė**  **globa**  senyvo  amžiaus  asmenims ir  suaugusiems  asmenims su  negalia,  asmenims su  sunkia negalia | 10 gyventojų | 6 gyventojai | 5 gyventojai | 3 gyventojai |
| 1.1. | Adakavo socialinės globos namai | Ilgalaikė socialinė  globa | 1 asmuo  perkeltas  iš Padvarių  socialinės  globos namų | 1 gyventojas | 1 gyventojas | 1 gyventojas |
| 1.2. | Jurdaičių socialinės globos namai | Ilgalaikė socialinė  globa | 2 gyventojai  (1 atvyko  nuo 2013 m.  liepos 19 d.) | 2 gyventojai | 2 gyventojai | 2 gyventojai |
| 1.3. | Ilguvos socialinės globos  namai | Ilgalaikė socialinė  globa | --- | --- | 1 gyventojas  (nuo 2015  m. birželio  11 d.) | 1 gyventojas |
| 1.4. | Macikų socialinės globos  namai | Ilgalaikė socialinė  globa | --- | --- | --- | 2 gyventojai  (vienas nuo  2016-06-06,  kitas  gyventojas  nuo  2016-07-04) |
| 1.5. | Vaiko ir motinos globos  namai „Užuovėja“ | Ilgalaikė socialinė  globa | --- | --- | --- | 2 gyventojai  (nepilnametė  mama su  vaiku nuo  2016-03-30) |
| 1.6. | Ventos socialinės globos  namai | Ilgalaikė socialinė  globa | 2 vaikai | 2 vaikai | 1 vaikas | 1 vaikas |
| 1.7. | Viešvilės vaikų globos namai | Ilgalaikė socialinė  globa | 1 vaikas | 1 vaikas | 1 vaikas | ---- |
| 1.8. | Klaipėdos sutrikusio  vystymosi kūdikių namai | Ilgalaikė socialinė  globa | 1 vaikas | 4 vaikai | 3 vaikai  (2 atvyko,  3 išvyko) | 2 vaikai |
| 1.9. | Rusnės specialioji mokykla | Ilgalaikė socialinė  globa | --- | --- | 1 vaikas | 4 vaikai |
| 1.10 | Smalininkų specialioji mokykla | Ilgalaikė socialinė  globa | --- | --- | 6 vaikai | 6 vaikai |
| 1.11. | Skaudvilės specialioji mokykla | Ilgalaikė socialinė  globa | --- | --- | 5 vaikai | 4 vaikai |
| 2. | Pagėgių palaikomojo gydymo gydymo, slaugos  ir senelių globos  namai | **Trumpalaikė**  **socialinė**  **globa** senyvo  amžiaus  asmenims ir  suaugusiems,  asmenims su  negalia | 10 gyventojų | 11 gyventojų | 10 gyventojų | 10 gyventojų |
| Slaugos lova | --- | --- | --- | --- |
|  | Dienos socialinė  globa institucijoje | --- | 12 gyventojų | 16 gyventojų  2016-01-01 | 16 gyventojų  2017-01-01 |
| 3. | Pagėgių savivaldybės  Socialinių  paslaugų centras | Socialinė  priežiūra  (paslaugos  į namus) | 23 gyventojai  (iš jų 8 asmenys turi neįgalumą) | 20 gyventojų (vidutiniškai per metus),  iš jų 8 asmenys turi neįgalumą,  2015-01-01 buvo 15 asmenų | 17 gyventojų  2016-01-01 | 19 gyventojų  2017-01-01 |
| Dienos socialinė  globa | 12 gyventojų, kuriems nustatytas nuolatinės slaugos poreikis | 12 gyventojų, kuriems nustatytas nuolatinės slaugos poreikis | 12 gyventojų,  kuriems  nustatytas  nuolatinės  slaugos  poreikis | 15 gyventojų  2017-01-01 |
|  | Integrali pagalba | --- | --- | --- | Pradėtos teikti  socialinės  paslaugos  su slauga  nuo  2017-02-09  Projekto  metu šios  paslaugos  bus  suteikiamos  35  gyventojams |
|  | Socialinių  įgūdžių  ugdymo ir  palaikymo  socialinės  paslaugos | 21 šeima: 33 suaugę asmenys ir 57 vaikai | 18 šeimų: 26 suaugę asmenys ir 36 vaikai (vidutiniškai per metus), 2015-01-01 buvo 11 šeimų: 17 suaugusių asmenų ir 29 vaikai | 9 šeimos, 17  suaugusių  asmenų ir 26  vaikai | 8 šeimos  13 suaugusių  asmenų ir  23 vaikai |
|  | Trumpalaikė  socialinė  globa moterims,  patyrusioms  smurtą (Krizių  namai) | 9 šeimoms:  10 suaugusių  asmenų ir 24  vaikams | 8 suaugę  asmenys ir  11 vaikų | 5 šeimos,  8 suaugę  asmenys ir  9 vaikai | 5 suaugę  asmenys ir  3 vaikai  (iš jų 2  suaugę  asmenys  be vaikų) |
| Specialaus  transporto  paslaugos | 58 asmenys (iš jų 33 neįgalūs asmenys) | 46 asmenys  (iš jų 36 neįgalūs asmenys) | 34 asmenys | 72 asmenys |
| Kompensacinės  technikos  priemonių  aprūpinimas | 73 asmenims skirta įvairios kompensaci-  nės technikos | 61 asmeniui skirta įvairios kompensaci-  nės technikos | 59 asmenims  skirta įvairios kompensaci-  nės technikos | 87 prašymai  skirta 111  įvairios  kompensa-  cinės  technikos |
| Aprūpinimas  parama  rūbais ir kt.  priemonėmis | --- | --- | --- | 6 tonos  (kurios buvo  perduotos  įvairioms  įstaigoms ir  organizaci-  joms) |
| Vaikų dienos  centras | 30 šeimų  52 vaikai | 46 šeimų  71 vaikas | 29 šeimų  39 vaikai | 28 šeimų  44 vaikai |
| Psichologo  konsultacijos | 37 gyventojai | 46 gyventojai | 130 asmenų,  iš jų:  71 vaikas ir  59 suaugę  asmenys | 105 asmenys  iš jų :  85 vaikai  20 suaugusių  asmenų  grupiniuose užsiėmimuose  dalyvavo |
| Asmens higienos  paslaugos | 56 suaugę  asmenys  (24 moterų  32 vyrai) | 53 suaugę  asmenys  (21 moteris  32 vyrai) | 62 suaugę  asmenys  (19 moterų  ir 43 vyrai) | 72 asmenys  (24 moterys  48 vyrai) |
| Maisto bankas | 414 asmenų | 326 asmenų | 220 asmenų | 197 asmenys |
| 4. | Pagėgių vaikų globos namai | Ilgalaikė/trumpalaikė socialinė paslauga | Per 2013 m. atvyko 16 vaikų, 18 vaikų išvyko. 2014 m. gegužės 1 d. buvo 44 vaikai. | Per metus atvyko – 5, išvyko – 9.  36 vaikai mokosi, 3 ikimokykli-  nio amžiaus vaikai. | 27 vaikai  2016-01-01  Per metus  15 vaikų  nutrauktos socialinės paslaugos  25  vaikai mokosi,  2 vaikai  ikimokyklinio  amžiaus | 28 vaikai  (2017-01-01)  Per metus  atvyko13  vaikų,  išvyko 12  vaikų |
| 5. | Pagėgių savivaldybės  Neįgaliųjų  draugija | Teikiamos  bendrosios  socialinės paslaugos,  skalbimo, dušo,  darbinio  užimtumo ir kt.  paslaugos | 400 asmenų  (iš jų 395 suaugę asmenys ir  5 vaikai | 395 asmenys  Vaikų su  negalia  draugi-  joje nėra | 447  Vaikų su  negalia  draugi-  joje nėra | 334  Vaikų su  negalia  draugi-  joje nėra |

Pagal lentelėje pateiktą informaciją, socialinės globos įstaigos ir viena nevyriausybinė organizacija įsijungia į socialinių paslaugų teikimą, apimdamos įvairaus socialinio statuso asmenų grupes.

Dėl socialinių paslaugų pagalbos kreipiasi tik dalis gyventojų, kuriems ji reikalinga, kiti jų atsisako, kadangi prižiūri artimieji, giminės arba visiškai nenori niekieno pagalbos.

Vienas iš socialinių paslaugų tikslų – kad asmuo (šeima) galėtų palaikyti socialinius ryšius su bendruomene, įveiktų socialinę atskirtį nepaisant turimos negalios.Neįgaliems asmenims dažniausiai reikalingos bendrosios, socialinės priežiūros (pagalbos į namus), dienos socialinės globos paslaugos asmens namuose ar socialinės globos namuose.

Nepalankios demografinės tendencijos – gimstamumo mažėjimas, šeimos struktūros kitimas (daugėja šeimų, kuriose yra tik vienas iš tėvų, dažniausiai – motina), visuomenės senėjimas, didėjanti jaunų žmonių emigracija sąlygoja socialinių problemų gausėjimą, didesnį formalios ir neformalios globos poreikį, dėl kurio auga socialinių paslaugų paklausa ir tuo pačiu išlaidos socialinei apsaugai.

Alkoholio, narkotinių, psichotropinių ir kitų medžiagų vartojimas bei psichologinė, fizinė ar seksualinė prievarta – veiksniai lemiantys vaikų, suaugusių asmenų ir šeimų priskyrimą socialinės rizikos grupei. Darbui su socialinės rizikos šeimomis ir jose augančiais vaikais reikalingos socialinių įgūdžių ugdymo ir palaikymo paslaugos, kurias teikia seniūnijų socialiniai darbuotojai, dirbantys su socialinės rizikos šeimomis. Taip pat teikiamos tarpininkavimo ir atstovavimo, aprūpinimo būtinais drabužiais ir avalyne organizavimas, kitos bendrosios socialinės paslaugos.

Savivaldybėje didžiausią dėmesį reikėtų skirti nestacionarių socialinių paslaugų plėtrai, socialinių įgūdžių ugdymui ir palaikymui – neįgaliesiems ir vaikams iš socialinės rizikos šeimų, dienos centrų, savarankiško gyvenimo socialinės paslaugos plėtrai socialinės rizikos asmenims, neįgaliems ir senyvo amžiaus asmenims, įkūrimui.

Socialiniai darbuotojai turi skatinti asmenų, gaunančių socialines paslaugas savarankiškumą ir motyvaciją sprendžiant problemas, padedant įveikti socialinę atskirtį.

**4.3. Kiti rodikliai**

Socialinių paslaugų poreikio svyravimams įtaką daro migracijos, nedarbo lygio, užimtumo, finansiniai ir kiti rodikliai. Bedarbystė yra viena iš pagrindinių socialinių problemų atsiradimo priežasčių. Netekus darbo, prarandamas pagrindinis pragyvenimo šaltinis, kas sąlygoja psichologines problemas, o tuo pačiu priklausomybę alkoholiui, vaikų nepriežiūrai ir kitų socialinių problemų atsiradimui.

Pastaruosius metus Pagėgių savivaldybėje gyventojų skaičius mažėja. Pagrindinė gyventojų mažėjimo priežastis – gyventojų mirtingumas, mažas gimstamumas ir gyventojų migracija tiek į miestus, tiek į užsienio valstybes.

**Pagėgių savivaldybės administracijos Civilinės metrikacijos skyriaus sudarytų įrašų nuo 2010 iki 2016 metų informacija**

6 lentelė

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2010 m.** | **2011 m.** | **2012 m.** | **2013 m.** | **2014 m.** | **2015 m.** | **2016 m.** |
| Gimusių vaikų skaičius | 130 | 125 | 146 | 129 | 114 | 126 | 126 |
| Mirusių asmenų skaičius | 156 | 163 | 137 | 137 | 130 | 117 | 148 |

Nedarbas siejamas su asmens ir jo šeimos mažomis pajamomis, nesugebėjimu pasirūpinti pirmo būtinumo prekėmis (maistu, drabužiais), neturi sveikatos draudimo, nepajėgia apmokėti būsto, komunalinių ir kitų mokesčių. Tokiais atvejais asmenims, reikalingos socialinės paslaugos, kaip tarpininkavimo, atstovavimo, maitinimo, asmens higienos bei kitos bendrosios ir specialiosios paslaugos.

Šių metų sausio 1 d. šalies teritorinėse darbo biržose buvo registruota 155,2 tūkst. bedarbių ir jie sudarė 8,7 proc. šalies darbingo amžiaus gyventojų. 2017 m. sausio pabaigoje darbo biržoje registruota 72 tūkst. darbo neturinčių moterų, tai sudarė 8,0 proc. šalies darbingo amžiaus moterų. Tuo pačiu laikotarpiu vyrų buvo registruota 83 tūkst., tai sudarė 9,4 proc. šalies darbingo amžiaus vyrų.

Per vasario mėnesį darbdaviai registravo 23,7 tūkst. laisvų darbo vietų, į šalies teritorines darbo biržas kreipėsi 20,5 tūkst. darbo neturinčių asmenų.

Jaunimo užimtumo skatinimas yra svarbus prioritetas darbo rinkoje. Jaunimo garantijų iniciatyva įgyvendinant 2016 metais sėkmingai vykdytos veiklos, kurių tikslas – padėti visiems jaunesniems kaip 29 metų bedarbiams integruotis į darbo rinką. Pagal jaunimo garantijų iniciatyvos nuostatą jaunimui iki 29 metų, įsiregistravusiam teritorinės darbo biržos klientų aptarnavimo skyriuje, per keturis mėnesius turi būti pasiūlytas tinkamas darbas, profesijos įgijimas ar galimybė dalyvauti aktyvios darbo rinkos politikos priemonėse.

2017 m. kovo 1 d. Tauragės apskrityje buvo registruoti 6908 bedarbiai. Tauragės darbo biržos duomenimis Pagėgių savivaldybėje įregistruoti 538 bedarbiai (230 moterų ir 308 vyrai).

Išliekanti bedarbystė turi neigiamą poveikį tiek visoje Lietuvoje, tiek Pagėgių savivaldybėje. 2016 m. Pagėgių savivaldybėje sausio mėn. nedarbo lygis buvo 11,2 proc., o 2016 metų pabaigoje 10,4 proc.Ieškančiųjų darbo skaičius per metus šiek tiek kito (2017 m. sausio mėnesį įregistruota 80 asmenų ieškančių darbo, 2016 m. sausio mėn. 65 asmenys, o 2016 m. gruodžiomėn. − 48 asmenys).Ir toliau išlieka nedarbo problemos: daugiau kaip pusė darbo biržoje registruotų asmenų – ilgalaikiai ar du metus iki registracijos darbo biržoje nedirbę asmenys. Nekvalifikuoti asmenys sudaro beveik 40 proc. visų registruotų darbo biržoje asmenų.

2017 m. sausio 1 d. Pagėgių savivaldybėje nedarbo lygis sudarė 10,3 proc., o Tauragės apskrityje − 11,1 proc.

Pagrindinės nedarbo priežastys: darbo jėgos pasiūla viršija paklausą, vietos darbo rinkai būdingas sezoniškumas, sąlyginai mažas veikiančių ūkio subjektų skaičius, nedaug didelių įmonių kuriančių daugiau darbo vietų ir kt.

**5. Socialinių paslaugų infrastruktūros savivaldybėje analizė**

7 lentelė

|  |  |  |  |  |  |
| --- | --- | --- | --- | --- | --- |
| Eil. Nr. | Socialinių paslaugų įstaigos tipas pagal žmonių socialines grupes[[1]](#footnote-1) | Socialinių paslaugų įstaigos pavadinimas | Pavaldumas[[2]](#footnote-2) | Vietų (gavėjų[[3]](#footnote-3)) skaičius | |
| iš viso | iš jų finansuojamų savivaldybės |
| 1. | Socialinės globos namai | **Pagėgių vaikų globos namai**  Ilgalaikė ir trumpalaikė socialinė globa vaikams, kuriems nustatyta laikinoji ar nuolatinė globa (rūpyba) | Pagėgių savivaldybės administracija | 25 | 28  (2017-01-01)  7 vaikų išlaikymui yra skiriamos lėšos iš valstybės |
| **Pagėgių palaikomojo gydymo, slaugos ir senelių globos namai**  Ilgalaikė socialinė globa senyvo amžiaus asmenims ir suaugusiems asmenims su negalia | Pagėgių savivaldybės administracija | 38 | 38 |
| 2. | Šeimynos | - | - | - | - |
| 3. | Laikino gyvenimo namai | - | - | - | - |
| 4. | Dienos socialinės globos centrai | - | - | - | - |
| 5. | Savarankiško gyvenimo namai | - | - | - | - |
| 6. | Socialinės priežiūros centrai | - | - | - | - |
| 7. | Bendruomeninės įstaigos | - | - | - | - |
| 8. | Kitos socialinių paslaugų įstaigos (pagalbos į namus tarnyba, socialinių paslaugų centras ir kt.) | **Pagėgių socialinių paslaugų centras**  Socialinės priežiūros paslaugos: | Pagėgių savivaldybės administracija |  |  |
| Socialinės rizikos šeimoms | 13 suaugusių asmenų ir 23 vaikai | 13 suaugusių asmenų ir 23 vaikai |
| Senyvo amžiaus ir neįgaliems asmenims | 19 | 19 |
| Dienos socialinės globos asmens namuose paslaugos | 15 | 15 |
| Krizių namai | 5 suaugę asmenys ir 3 vaikai | 5 suaugę asmenys ir 3 vaikai |
|  |  | Vaikų dienos centras | 28 šeimos,  44 vaikai | 28 šeimos,  44 vaikai |
| 9. |  | Pagėgių savivaldybės Neįgaliųjų draugija | 334 suaugę asmenys | 334 suaugę asmenys |

Iš pateiktos lentelės matome, kad savivaldybėje nėra įsteigtų laikino, savarankiško gyvenimo ar nakvynės namų, minimaliai išplėtotos socialinės paslaugos socialinės rizikos asmenims. Šių socialinių paslaugų poreikis tenkinamas ieškant įvairiausių sprendimo būdų, kad būtų suteiktos bendrosios paslaugos ir trumpalaikės socialinės globos paslaugos socialinės globos įstaigose.

Suaugusiems asmenims su proto negalia socialinės globos paslaugos teikiamos siunčiant juos į valstybines socialinės globos įstaigas.

2016 metų pabaigoje valstybinėse socialinės globos įtaigose gyveno 6 suaugę asmenys turintys įvairius psichinius susirgimus. Už jų išlaikymą skiriama valstybės tikslinės dotacijos lėšos ir asmens pajamos. Šių asmenų išlaikymui savivaldybei skirti lėšų nereikia.

Atsiradus poreikiui, sprendimas skirti ilgalaikės socialinės globos paslaugas suaugusiems asmenims su negalia (psichine) siunčiamas į Neįgaliųjų reikalų departamentą prie Socialinės apsaugos ir darbo ministerijos, o į Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos – sprendimas skirti ilgalaikes socialinės globos paslaugas likusiems be tėvų globos vaikams, kuriems yra nustatytas neįgalumas, jiems yra išrašomas siuntimas arba asmuo/vaikas įrašomas į eilę gauti ilgalaikę socialinę globą valstybinėse socialinės globos įstaigose.

Socialinės paramos skyriaus duomenimis per 2017 m. planuojama tris asmenis įtraukti į eilę dėl apgyvendinimo specialiuosiuose socialinės globos namuose.

Poreikį paslaugoms vertina ir teikia savo išvadas penkiose seniūnijose dirbantys socialinio darbo organizatoriai, socialinio darbuotojo padėjėjai ir socialiniai darbuotojai dirbantys su socialinės rizikos šeimomis. Dėl socialinių paslaugų gali kreiptis pats asmuo, kuriam reikalingos paslaugos, vienas iš suaugusių šeimos narių ar jo globėjas (rūpintojas), kiti  suinteresuoti asmenys, bendruomenės nariai į Socialinės paramos skyrių, gyvenamosios vietos seniūniją ir Socialinių paslaugų centrą. Be to, asmenys,  negalintys atvykti į Socialinės paramos skyrių ar seniūniją, dėl  socialinių paslaugų gali kreiptis telefonu arba elektroniniu paštu, pareikšdami norą dėl socialinių paslaugų skyrimo.

**5.1. Socialinių paslaugų infrastruktūros išsidėstymas ir socialinių paslaugų teikimo savivaldybėje (seniūnijose) pakankamumo lygis**

**Socialinių paslaugų teikėjai**

8 lentelė

| **Paslaugų teikėjai** | **Socialinių paslaugų įstaigų** | |
| --- | --- | --- |
| **Skaičius** | **Procento dalis (%)** |
| 1. Valstybinės įstaigos | 0 | 0 |
| 2. Savivaldybių įstaigos | 3 | 75 |
| 3. NVO įstaigos | 1 | 25 |
| 4. Privačios įstaigos | 0 | 0 |

Svarbiausias savivaldybės socialines paslaugas teikiančios socialinės globos įstaigos ir nevyriausybinės organizacijos yra tik Pagėgių mieste, Pagėgių seniūnijoje. Savivaldybėje esančios socialinės globos įstaigos ir Pagėgių savivaldybės Neįgaliųjų draugija apima visą savivaldybės teritoriją ir socialines paslaugas teikia ne tik Pagėgių mieste.

Socialinių paslaugų teikėjų pasiskirstymas pagal seniūnijas

9 lentelė

|  |  |
| --- | --- |
| **Seniūnijos**  **pavadinimas** | **Socialinės paskirties įstaigos ir nevyriausybinės organizacijos**  **pavadinimas** |
| Pagėgių  seniūnija | Pagėgių palaikomojo gydymo, slaugos ir senelių globos namai |
| Pagėgių socialinių paslaugų centras |
| Pagėgių vaikų globos namai |
| Pagėgių savivaldybės neįgaliųjų draugija |
| Lietuvos Raudonojo kryžiaus draugija Pagėgių komitetas |
| Diabeto klubas „Rambynas“ |
| Stoniškių | ­­­­­­­­­­­­­------------------------ |
| Vilkyškių | ------------------------ |
| Lumpėnų | ------------------------ |
| Natkiškių | ------------------------ |

**Pagėgių palaikomojo gydymo, slaugos ir senelių globos namai**

Pagėgių savivaldybės tarybos 2015 m. lapkričio 26 d. sprendimu Nr. T-207 „Dėl ilgalaikės (trumpalaikės) socialinės globos Pagėgių palaikomojo gydymo, slaugos ir senelių globos namuose planinio vietų skaičiaus patvirtinimo“ patvirtintos 38 vietos.

2016 metų pabaigoje gyveno 38 gyventojai. Socialinės globos įstaigoje teikiamų paslaugų poreikis visiškai patenkinamas.

2017 m. sausio 1 d. apgyvendinimui į Pagėgių palaikomojo gydymo, slaugos ir senelių globos namus eilės nebuvo.

Pagėgių palaikomojo gydymo, slaugos ir senelių globos namuose teikiamos ilgalaikės/trumpalaikės socialinės globos paslaugos senyvo amžiaus asmenims, suaugusiems asmenims su negalia ir asmenims su sunkia negalia. Šių paslaugų teikimas asmenims skiriamas, kai bendrųjų ir socialinės priežiūros paslaugų nepakanka, asmenims reikalinga nuolatinė priežiūra ir slauga.

2016 m. buvo gauta 13 gyventojų prašymų dėl ilgalaikės/trumpalaikės socialinės globos paslaugų skyrimo socialinės globos įstaigoje. Visi pateikti gyventojų prašymai apsvarstyti ir patenkinti, skiriant ilgalaikės/trumpalaikės socialinės globos paslaugas.

Ilgalaikės/trumpalaikės socialinės globos globotinių statistika per 2016 m.

10 lentelė

|  |  |  |  |  |
| --- | --- | --- | --- | --- |
| Globotinių skaičius metų pradžioje | Per metus atvyko | Per metus mirė | Per metus išvyko | Globotinių skaičius metų pabaigoje |
| 37 | 10 | 9 | - | 38 |

Ilgalaikės/trumpalaikės socialinės globos globotinių statistika pagal nustatytus specialiuosius poreikius ir amžių 2016 m.

11 lentelė

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Bendras gyventojų skaičius | Gyventojai turintys SPS-1 | Gyventojai turintys SPP-2 | Gyventojai turintys psichinę negalią | Gyventojai  nuo 80 metų ir daugiau | Gyventojai  nuo 60 metų iki 79 metų | Gyventojai  nuo 40 metų iki 59 metų | Gyventojai  nuo 20 metų iki 39 metų | moterys | Vyrai |
| 38 | 29 | 1 | 6 | 15 | 15 | 5 | 3 | 26 | 12 |

2016 m. savivaldybės gyventojai taip pat noriai naudojosi trumpalaikės socialinės globos paslaugomis iki 6 mėn. Ši paslauga teikiama asmenims turintiems nustatytą nuolatinės slaugos ar nuolatinės priežiūros poreikį. Išimties atvejais Pagėgių savivaldybės gyventojams socialinių paslaugų ir socialinės paramos teikimo komisijos teikimu, Administracijos direktoriaus įsakymu, paslauga asmeniui skiriama ir neturinčiam nustatytų specialiųjų poreikių.

2016 m. trumpalaikės socialinės globos paslaugai gauti pateikta 10 gyventojų prašymų, visi prašymai išnagrinėti ir suteiktos gyventojams norimos paslaugos.

Trumpalaikės socialinės globos globotinių statistika per 2016 m.

12 lentelė

|  |  |  |  |  |
| --- | --- | --- | --- | --- |
| Globotinių skaičius metų pradžioje | Per metus atvyko | Perkelti į ilgalaikę globą | Per metus išvyko/mirė | Globotinių skaičius metų pabaigoje |
| 9 | 10 | 8 | 5 | 6 |

Trumpalaikė socialinės globos globotinių statistika pagal nustatytus poreikius ir amžių per 2016 m.

13 lentelė

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Bendras gyventojų skaičius | Gyventojai turintys SPS-1 | Gyventojai turintys SPP-2 | Gyventojai turintys psichinę negalią | Gyventojai  nuo 80 metų ir daugiau | Gyventojai  nuo 60 metų iki 79 metų | Gyventojai  nuo 40 metų iki 59 metų | Gyventojai  nuo 20 metų iki 39 metų | Moterys | Vyrai |
| 6 | 6 | - | - | 6 | 6 | - | - | 4 | 2 |

Prie trumpalaikės socialinės globos paslaugos yra priskiriama ir slaugos lovos paslauga, kuria pasinaudoti turi teisę senyvo amžiaus ir suaugę asmenys su fizine negalia bei socialinės rizikos šeimų grupei priklausantys asmenys. Paslaugos teikiamos Pagėgių palaikomojo gydymo, slaugos ir senelių globos namų ligoninės padalinyje, kai išperkama slaugos lova, finansuojama iš savivaldybės biudžeto.

Trumpalaikės socialinės globos tikslas – padėti vienišiems pagyvenusiems, pensinio amžiaus asmenims, neįgaliems asmenims ir suaugusiems asmenims su negalia bei socialinės rizikos asmenims integruotis į visuomenę, gerinant jų kokybę, ugdant jų fizinius ir protinius gebėjimus bei įveikti socialinę atskirtį.

Savivaldybė finansuoja vienos slaugos lovos išlaikymą ligoninėje. Nuo 2012 m. slaugos lovos paslauga nebuvo skirta nei vienam savivaldybės gyventojui. Slaugos lovos vienos dienos (lovadienio) kaina nuo 2015 m. sausio 1 d. Pagėgių savivaldybės tarybos sprendimu patvirtinta 30eurų.

Pagėgių palaikomojo gydymo slaugos ir senelių globos namai sudaryti iš dviejų atskirų pastatų, kurie vienas nuo kito nutolę apie 900 m. Ši situacija sudarė daugiau reikalavimų teikiant dokumentus įstaigos licencijavimui.

Socialinė globos įstaiga iki 2015 m. sausio 1 d. įsigijo licenciją, kuri suteikė teisę toliau teikti ilgalaikes/trumpalaikes socialinės globos paslaugas.

Pastatas, esantis Žemaičių g. 7, Pagėgių mieste, pritaikytas numatytų atskirų veiklų vykdymui bei senų, neįgalių asmenų poreikių tenkinimui. Po atlikto pastato renovacijos darbų teikiamos šios paslaugos: dienos socialinės globos (III aukštas) ir ilgalaikės/trumpalaikės socialinės globos paslaugos (I-II aukštai).

Socialinių paslaugų ir priežiūros departamentas prie Socialinės apsaugos ir darbo ministerijos Pagėgių palaikomojo gydymo, slaugos ir senelių globos namams suteikė šias licencijas:

1. Institucinė socialinė globa (ilgalaikė/trumpalaikė) suaugusiems asmenims su negalia.

2. Institucinė socialinė globa (ilgalaikė/trumpalaikė) senyvo amžiaus asmenims.

3. Institucinė socialinė globa (dienos) senyvo amžiaus asmenims.

4. Institucinė socialinė globa (dienos) suaugusiems asmenims su negalia.

Turimos licencijos įstaigai suteikią teisę teikti nurodytas socialines paslaugas.

2016 m. vidutiniškai per dieną dienos socialinės globos paslauga pasinaudojo apie šešiolika asmenų. Šios paslaugos teikimo trukmė (nuo 3 valandų iki 8 valandų per dieną ir 5 kartus per savaitę). 2016 m. šių paslaugų gavėjų skaičius buvo stabilus. Socialinės globos įstaiga ir toliau daug dėmesio skyrė informacijos sklaidai, kad teikiamų paslaugų gavėjų skaičius didėtų, plėstųsi ir gerėtų teikiamų paslaugų kokybė.

Antrasis pastatas, esantis Vytauto g. 39, Pagėgių mieste, taip pat teikia ilgalaikes/trumpalaikes socialinės globos paslaugas. Šio pastato paskirtis ne visiškai atitinka keliamus reikalavimus pagal suteiktą licenciją.

Norint, kad įstaiga neprarastų licencijų, pastatui esančiam Vytauto g. 39, Pagėgių mieste, reikalingas remontas, kai kurių patalpų įrengimas. Labai svarbu pagal leidžiamas finansines galimybes pašalinti trūkumus.

Pagėgių savivaldybės tarybos 2016 m. gruodžio 22 d. sprendimu Nr. T-228 „Dėl pritarimo palaikomojo gydymo ir slaugos paslaugų teikimo perkėlimo iš Pagėgių savivaldybės biudžetinės įstaigos „Pagėgių palaikomojo gydymo, slaugos ir senelių globos namai“ į Pagėgių savivaldybės viešosios įstaigos „Pagėgių pirminės sveikatos priežiūros centras“, vykdant įstaigų restruktūrizavimą“. Vykdant įstaigų pertvarką, Pagėgių senelių globos namai turės galimybę sudaryti tinkamas sąlygas gyvenančių asmenų atžvilgiu ir atitikti keliamus reikalavimus pagal turimą licenciją.

Įstaiga finansuojama iš savivaldybės biudžeto lėšų, taip pat lėšos yra skiriamos ir iš valstybės tikslinės dotacijos asmenims su sunkia negalia, kai asmeniui skirta slaugos išlaidų tikslinė kompensacija, paimama 100 proc. išmokos ir 80 proc. nuo asmens gaunamų pajamų (senatvės, našlių ir kt. išmokų).

Pagėgių savivaldybės tarybos 2015 m. spalio 29 d. sprendimu Nr. T-201 Pagėgių palaikomojo gydymo, slaugos ir senelių globos namuose buvo patvirtintas didžiausias leistinas pareigybių skaičius − 40,8. Metų pabaigoje buvo užimti 38,75 etatai, iš jų 2,5 etato yra sezoniniai (kūrikai − 2,5).

Pagėgių savivaldybės tarybos 2014 m. spalio 23 d. sprendimu Nr. T-188 „Dėl Pagėgių savivaldybės tarybos 2014 m. kovo 27 d. sprendimo Nr. T-44 „Dėl biudžetinės įstaigos Pagėgių palaikomojo gydymo, slaugos ir senelių globos namų teikiamų socialinės globos paslaugų kainų patvirtinimo“ pakeitimo patvirtintos kainos:

– senyvo amžiaus asmenims ar suaugusiems asmenims su negalia nuo 2015 m. sausio 1 d. taikoma kaina – 487 eurai;

– senyvo amžiaus asmenims ar suaugusiems asmenims su sunkia negalia nuo 2015 m. sausio 1 d. taikoma kaina – 559 eurai.

Nuo 2015 m. sausio 1 d. gyventojams, kuriems teikiamos ilgalaikės/trumpalaikės socialinės globos paslaugos nuo skiriamų slaugos ar priežiūros tikslinės kompensacijos buvo išlaikoma 100 proc. gaunamos išmokos suma.

Svarbiausias įstaigos tikslas – tenkinti psichologines, socialines, kultūrines ir dvasines kiekvieno gyventojo reikmes, sudaryti jiems tinkamas gyvenimo sąlygas artimas namų aplinkai, užtikrinant medicininį, materialinį ir buitinį aptarnavimą. Sudaryti orumo nežeminančias gyvenimo sąlygas.

**Pagėgių savivaldybės Socialinių paslaugų centras**

Pagėgių savivaldybės taryba 2012 m. gruodžio 3 d. sprendimu Nr. T-191 patvirtino Pagėgių savivaldybės Socialinių paslaugų centro struktūrą. Pagal patvirtintą struktūrą Socialinių paslaugų centrą sudaro penki padaliniai: socialinių paslaugų asmens namuose, vaikų dienos centro, psichologinės pagalbos, krizių namai ir administracijos – ūkio.

Socialinių paslaugų centro padaliniai pagal priskirtas funkcijas teikia šias socialines paslaugas: dienos socialinės globos paslaugas asmens namuose asmenims su sunkia negalia, dienos socialinės globos paslaugas įstaigoje (vaikų dienos centras), socialinės priežiūros (pagalba į namus) paslaugas senyvo amžiaus asmenims ir asmenims su negalia bei intensyvios krizių įveikimo pagalbos (trumpalaikes apgyvendinimo paslaugas), socialinių įgūdžių ugdymo ir palaikymo, specialaus transporto, higienos (pirties), psichologo paslaugas asmenims, kuriems jos reikalingos, aprūpina techninės pagalbos priemonėmis ir kitas socialines paslaugas.

Socialinių paslaugų centre patvirtinti etatai išlaikomi iš savivaldybės biudžeto ir valstybės tikslinės dotacijos skiriamų lėšų.

Už teikiamas socialinės priežiūros (pagalbos į namus) ir dienos socialinės globos asmens namuose paslaugas gyventojai moka nuo jų gaunamų pajamų.

Pagėgių savivaldybės tarybos 2016 m. kovo 31 d. sprendimu Nr. T–80 „Dėl biudžetinės įstaigos Pagėgių savivaldybės Socialinių paslaugų centro teikiamų atlygintinų paslaugų kainų nustatymo“ patvirtintos naujos kainos. Nuo 2016 m. balandžio 1 d. patvirtinta vienos valandos kaina: pagalbos į namus − 4,50 eurų, dienos socialinės globos paslaugos − 4,60 eurų.

2017 m. sausio 1 d. socialinės priežiūros pagalbos paslaugos buvo teikiamos 19 asmenų.

Socialinių paslaugų centras turi licenciją, kuri suteikia teisę ir toliau teikti dienos socialinės globos paslaugas asmens namuose.

Socialinių paslaugų centre teikiamų dienos socialinės globos paslaugų asmens namuose poreikis didėja. 2017 m. sausio 1 d. paslaugos buvo teikiamos 15 asmenų. Ši paslauga asmeniui teikiama, kai jam yra nustatytas nuolatinės slaugos poreikis. Asmuo, gaudamas šias paslaugas, išlieka namų aplinkoje ir jaučiasi saugesnis. Dienos socialinės globos paslaugų teikimui yra skiriama valstybės tikslinė dotacija.

2016 m. teikiamos socialinės priežiūros ir dienos socialinės paslaugos plėtėsi. Jos gyventojams buvo skiriamos ne tik Pagėgių mieste, Pagėgių seniūnijoje, bet apėmė ir likusias seniūnijas.

Per 2016 m. Krizių namuose gyveno 5 suaugę asmenys ir 3 vaikai, iš jų 1 asmuo apgyvendintas po gaisro, kitas asmuo patyrė smurtą artimoje aplinkoje.

Integrali pagalba. Pateiktas projektas – „Integrali pagalba į namus Pagėgių savivaldybėje“. Šios paslaugos gavėjai senyvo amžiaus asmenys turintys nustatytą nuolatinės slaugos ar nuolatinės priežiūros poreikį. Projekto vykdymo pradžia − nuo 2017 m. Šio projekto dėka planuojama savivaldybės gyventojams teikti kokybiškesnes paslaugas namuose. Paslaugos bus teikiamos 35 savivaldybės gyventojams. Vienam gyventojui bus teikiama iki 4,5 val. per dieną, iki 5 dienų per savaitę. Esant poreikiui bus teikiamos ir 7 d. per savaitę. Socialines paslaugas teiks 3 mobilios komandos. Pirmą komandą sudaro 1 slaugytojas (0,3 et.), 4 slaugytojo padėjėjai (2,0 et.), 1 kineziterapeutas/masažuotojas (0,3 et.), 1 socialinis darbuotojas (0,3 et.), 3 socialinio darbuotojo padėjėjai (3 et.). Antrosios komandos sudėtis tokia pat kaip pirmosios. Trečią mobilią komandą sudaro 1 slaugytojas (0,3 et.), 4 slaugytojo padėjėjai (2,0 et.), 1 kineziterapeutas/masažuotojas (0,3 et.), 1 socialinis darbuotojas (0,4 et.), 3 socialinio darbuotojo padėjėjai (3 et.).

Socialinių paslaugų centro 2016 m. vykdyti projektai ir jų tęstinumas

|  |  |  |  |  |  |
| --- | --- | --- | --- | --- | --- |
| Eil. Nr. | Projekto pavadinimas | Projekto priemonė | Finansavimas | Paslaugų gavėjų sk. | Suteiktos paslaugos |
| 1. | Vaikų dienos centras (VDC)  „Laiminga vaikystė“ | Vaikų dienos centrų plėtra savivaldybėse, teikiant nestacionarias dienos socialinės priežiūros paslaugas vaikams ir šeimoms | Socialinės apsaugos ir darbo ministerija  14415 Eur | 18 šeimų, 25 vaikai | Vaikų popamokinis užimtumas,  tėvų informavimas, konsultavimas, tarpininkavimas |
| 2. | „Padėkime vaikui rasti šeimą“ | Projektas skirtas globėjų, įtėvių ruošimui. Veikloje taikoma GIMK programa 2013-2018 m. | Socialinės apsaugos ir darbo ministerija | Skirtas teikti globėjų ir įtėvių paieškos, rengimo, atrankos, konsultavimo ir pagalbos paslaugoms |

Pagrindinis projekto tikslas – bendrųjų gebėjimų stiprinimas tėvams ir vaikams, siekiant išvengti šeimų įtraukimo į socialinės rizikos šeimų apskaitą. Paslaugos teikiamos šeimoms, kurios stokoja socialinių ir tėvystės įgūdžių, šeimos gyvenančios iš socialinių išmokų ar turinčios kitų socialinių problemų.

**Vaikų dienos centro veikla**

Vaikų dienos centro veikla pradėta nuo 2013 m. Vaikų dienos centro veikla vykdoma įgyvendinant projektines veiklas ir skiriamų savivaldybės biudžeto lėšų.

Vaikų dienos centro tikslas:

* užimti vaikų laisvalaikį turininga bei įdomia veikla, atitraukiant juos nuo neigiamos aplinkos įtakos;
* gerinti vaikų savijautą jų socialinėje aplinkoje;
* dirbti su jų šeimos nariais, siekiant vis geresnio šeimos mikroklimato, pozityvesnių ryšių su aplinka.

**Psichologo paslaugos**

Pagrindiniai šių paslaugų gavėjai socialinės rizikos šeimų suaugę asmenys ir jose augantys vaikai. Pagalbos kreipėsi ir asmenys nesantys socialinės rizikos šeimų apskaitoje, tačiau patiriančių socialinę riziką.

15 lentelė

|  |  |  |  |  |
| --- | --- | --- | --- | --- |
| Psichologo konsultacijos | 2013 metai | 2014 metai | 2015 metai | 2016 metai |
| Suaugę asmenys | 31 | 33 | 59 | 20 |
| Vaikai | 6 | 13 | 71 | 85 |
| Iš viso: | 37 | 46 | 130 | 105 |

Dažnai pasitaiko, kad siūloma psichologo pagalba asmenims sukelia neigiamas emocijas. Tenka tarpininkauti seniūnijų ar Socialinių paslaugų centro socialiniams darbuotojams.

Įvertinant tai, kad socialinių problemų turintys asmenys, galintys gauti psichologo nemokamas paslaugas, yra mažai motyvuoti kreiptis pas psichologą, reikalingas socialinio darbuotojo tarpininkavimas.

Vis dažniau kreipiasi savivaldybės mokyklų vadovai ar socialiniai pedagogai dėl psichologinės pagalbos paslaugų suteikimo moksleiviams, turintiems vienokių ar kitokių problemų. Mokyklos pageidauja, kad psichologas atvyktų ir konsultuotų moksleivių grupes tam tikromis temomis.

Problema išlieka socialinės rizikos šeimose. Šeimos silpnai motyvuotos pačios savarankiškai kreiptis pagalbos į psichologą, todėl nuolat reikalingas socialinio darbuotojo tarpininkavimas.

Socialinių paslaugų centras taip pat teikia ir asmens higienos paslaugas, kompensacinės techninės pagalbos priemonėmis aprūpina savivaldybės gyventojus.

Nuo 2016 m. Socialinių paslaugų centras teikia atestuotų socialinių darbuotojų ar kitų specialistų pagalbą vaikus globojančiai šeimai, globėjams (rūpintojams), įtėviams ir šeimynų dalyviams ar besirengiantiems jais tapti asmenims ir užtikrinti jų prižiūrimų, globojamų (rūpinamų) ar įvaikintų vaikų visapusį vystimąsi ir ugdymą. Veikla vykdoma pagal globėjų, įtėvių mokymui, konsultavimui (toliau – GIMK) parengtą metodiką.

Pagėgių savivaldybės tarybos 2015 m. spalio 29 d. sprendimu Nr. T-199 patvirtintas Pagalbos pinigų šeimoms, globojančioms be tėvų globos likusius vaikus, skyrimo ir panaudojimo kontrolės tvarkos Pagėgių savivaldybėje aprašas, kuris įsigaliojo nuo 2016 m. sausio 1 d. Pagalbos pinigai skiriami kuo geresniam globotinio poreikių ir interesų patenkinimui.

Socialinių paslaugų centras nuo 2013 m. bendradarbiauja su Labdaros ir paramos „Maisto bankas“ fondu. 2016 m. skiriamais „Maisto banko“ produktais pasinaudojo 197 asmenys. Įstaiga du kartus metuose dalyvauja akcijose Tauragės prekybos centruose, renkant ilgo naudojimo produktus. Didelė dalis produktų sunaudojama Vaikų dienos centre esančių vaikų maitinimui.

Įstaiga taip pat glaudžiai bendradarbiauja su Pagėgių Algimanto Mackaus gimnazijos moksleiviais, kurie savanorystės pagrindu dalyvauja Vaikų dienos centro veikloje ir „Maisto banko“ akcijose. 2016 m. savanoriavo 19 moksleivių.

Socialinių paslaugų centras, teikdamas įvairias socialines paslaugas, susiduria ir su problemomis, kaip patalpų trūkumu kompensacinei technikai, transporto priemonių saugojimu, esančių Krizių namų ne visišku atitikimu, kai apgyvendinamos mamos su kūdikiais ar kai apgyvendinamas vienas suaugęs asmuo.

**Pagėgių vaikų globos namai**

Vykdant Vyriausybės nutarimą nuo 2010 m. liepos 1 d. Pagėgių vaikų globos namų steigėjo funkcijos perduotos Pagėgių savivaldybės tarybai.

Pagėgių vaikų globos namai2015 metais perkelti į naujas patalpas, kurios atitinka keliamus reikalavimus. Įstaiga turi licenciją, kuri suteikia teisę teikti socialines paslaugas vaikams. Tačiau įstaigai neliko galimybės teikti socialinių paslaugų kūdikiams nuo gimimo iki vienerių metų

Pagėgių vaikų globos namai yra Pagėgių savivaldybės stacionari socialinių paslaugų įstaiga, teikianti trumpalaikę/ilgalaikę socialinę globą (rūpybą), ugdymo ir socialines paslaugas be tėvų globos likusiems vaikams, kuriems nustatyta laikina arba nuolatinė globa (rūpyba) arba laikinai apgyvendintiems vaikams tol, kol bus išspręstas jų grąžinimo tėvams arba globos (rūpybos) nustatymo klausimas.

2017 m. sausio 1 d. Pagėgių vaikų globos namuose gyveno 28 vaikai, iš jų 26 vaikai mokosi įvairiose mokymosi įstaigose, 2 globotiniai − ikimokyklinio amžiaus vaikai. Per 2016 m. nutrauktos socialinės paslaugos 12 globotinių. Savivaldybėje išlieka poreikis trumpalaikei socialinei paslaugai vaikams likusiems be tėvų globos. Pagėgių savivaldybės administracija taip pat ieško galimybių užtikrinti tinkamą perėjimą nuo institucinės globos prie šeimoje ir bendruomenėje teikiamų paslaugų prieinamumą neįgaliems ir be tėvų globos likusiems vaikams.

2016 m. Pagėgių vaikų globos namuose vieno vaiko išlaikymas per mėnesį sudarė 682 Eur. Pagėgių savivaldybės tarybos 2016 m. gruodžio 22 d. Nr. T1-237 sprendimu „Dėl Pagėgių vaikų globos namų teikiamos socialinės globos paslaugų kainos patvirtinimo“ patvirtinta vieno vaiko išlaikymo kaina 1060 eurų, kuri įsigalioja nuo 2017 m. sausio 1 d.

Pagėgių vaikų globos namų strateginis tikslas – sudaryti globotiniams geras gyvenimo sąlygas, prilygstančias gyvenimui šeimoje, atitinkančias vaikų globos nuostatams.

Didelis nedarbas, socialinis skurdas, smurtas prieš vaikus, vaikų teisių pažeidimas, tai eilė priežasčių, dėl ko globos namuose įkurdinami socialinės patirties neturintys vaikai.

Tikslinga būtų savivaldybėje įsteigti šeimyną, kurioje būtų laikinai apgyvendinami vaikai paimti iš šeimų, kai vaikams šeimose kyla pavojus gyvybei. Savivaldybės administracijos skyriai, susiję su vaikų situacijos įvertinimu ir paslaugų teikimu, ieško socialinių globėjų galinčių savo šeimose apgyvendinti laikinai paimtus vaikus iš biologinių tėvų.

Problema. Pagėgių vaikų globos namuose per 2016 m. buvo viršplaninis vaikų skaičius, patvirtintos tik 25 vietos. Susidaro papildomos problemos dėl vaikų priežiūros. Tikslinga plėsti socialines paslaugas – savarankiško gyvenimo grupė (namai), jaunuoliams nuo 16 m. arba vaikams grįžtantiems savaitgaliais ir per šventes iš profesinių mokyklų. Šią paslaugą būtų galima taikyti vaikams nuo 18 metų, kurie dar mokosi gimnazijoje. Šalia globos namų esantis pastatas galėtų būti pritaikomas socialinės paslaugos teikimui. Tai būtų alternatyva institucinei globai.

Taip patsocialines paslaugas teikia Lietuvos Raudonojo Kryžiaus Pagėgių draugija ir diabeto klubas „Rambynas“, tai bendrosios paslaugos: informavimo, konsultavimo, laisvalaikio užimtumo, kultūrines ir kt. paslaugas.

2016 m. ir 2017 m. Pagėgių savivaldybės administracijai pateikiama tik po vieną paraišką dėl socialinės reabilitacijos paslaugų neįgaliesiems bendruomenėje teikimo. Paraiškos teikėjas – Pagėgių savivaldybės Neįgaliųjų draugija.

2016 m. Neįgaliųjų reikalų departamentas prie Socialinės apsaugos ir darbo ministerijos Pagėgių savivaldybei socialinės reabilitacijos paslaugų neįgaliesiems bendruomenėje projektams finansuoti skyrė 13221 Eur, Pagėgių savivaldybė skyrė 1260 Eur.

2017 m. Neįgaliųjų reikalų departamentas prie Socialinės apsaugos ir darbo ministerijos Pagėgių savivaldybei socialinės reabilitacijos paslaugų neįgaliesiems bendruomenėje projektams finansuoti skyrė 12734 Eur, Pagėgių savivaldybė planuoja skirti 2400 Eur.

Pagėgių savivaldybės Neįgaliųjų draugija be minėtų bendrųjų socialinių paslaugų teikia socialinės priežiūros, dienos užimtumo, asmens higienos, specialaus transporto, savipagalbos,sociokultūrines ir kitas paslaugas savo draugijos nariams ir jų šeimų nariams. Asmens higienos, rūbų taisymo ir kt. paslaugos teikiamos visiems norintiems Pagėgių savivaldybės gyventojams.

Gaunančių asmenų ir teikiamų paslaugų pasiskirstymas pateiktas lentelėje.

16 lentelė

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Paslaugas gaunančių asmenų grupės | Užimtumas | | | Asmeninio asistento  paslauga | Meninių gebėjimų lavinimas | Dušo paslaugos | Skalbimo  paslauga |
| Sveika  gyvensena | Saviraiška ir kūryba | Savipagalba |
| 1. | neįgalūs asmenys | 21 | 56 | 81 | 47 | 10 | 20 | - |
| 2. | pensinio amžiaus asmenys |  |  |  |  |  | 14 | 22 |
| Iš viso skirta paslaugų: | | 379 | 918 | 1213 | 376 | 491 | 243 | 321 |

Didžiausias nevyriausybinių organizacijų indėlis – savo narių ir jų šeimų palaikymas, bendravimo, užimtumo organizavimas, įvairiapusės bendros veiklos organizavimas.

Derinant įstaigų ir nevyriausybinės organizacijos teikiamas paslaugas, didėja paslaugų prieinamumas savivaldybės gyventojams.

Pagėgių savivaldybės Neįgaliųjų draugija pateikia pagrindines problemas su kuriomis tenka susidurti kasdieninėje veikloje: nepritaikytos patalpos patekimui į vidų su neįgaliam asmeniui skirtu vežimėliu, paslaugų plėtrai trūksta transporto priemonės ir neturi internetinio ryšio.

**6. Savivaldybės galimybių teikti socialines paslaugas ir socialinių paslaugų poreikio įvertinimas.**

Savivaldybėje teikiamos šios socialinės paslaugos:

**Bendrosios socialinės paslaugos:** informavimas, konsultavimas, tarpininkavimas ir atstovavimas, aprūpinimas būtiniausiais drabužiais ir avalyne, transporto organizavimas, sociokultūrinės paslaugos, asmeninės higienos ir priežiūros paslaugų organizavimas, kitos bendrosios socialinės paslaugos.

**Specialiosios socialinės paslaugos:**

Socialinė priežiūra:

1) pagalba į namus;

2) socialinių įgūdžių ugdymas ir palaikymas;

3) laikinas apgyvendinimas krizių namuose.

Socialinė globa:

1. ilgalaikė socialinė globa;
2. trumpalaikė socialinė globa įstaigoje;
3. dienos socialinė globa asmens namuose.

16 lentelė

|  |  |  |  |  |  |
| --- | --- | --- | --- | --- | --- |
| Eil. Nr. | | Socialinių paslaugų rūšys pagal žmonių socialines grupes | Asmenų (šeimų) skaičius, kuriems socialinių paslaugų poreikis | | Iš jų finansuoja savivaldybė |
|
| įvertintas | nepatenkintas |
| *1* | | *2* | *3* | *4* | *5* |
| 1. | | Ilgalaikė socialinė globa | 3 | - | 3 |
| 2. | | Trumpalaikė socialinė globa | 10 | - | 10 |
| 3. | | Dienos socialinė globa institucijoje | 16 | - | 16 |
| 4. | | Dienos socialinė globa asmens namuose | 15 | - | 15 |
| 5. | | Apgyvendinimas savarankiško gyvenimo namuose | - | - | - |
| 6. | | Pagalba į namus | 19 | - | 19 |
| 7. | | Socialinių įgūdžių ugdymas ir palaikymas institucijoje (Krizių namuose) | 5 suaugę asmenys ir 3 vaikai | - | 5 suaugę asmenys ir 3 vaikai |
| 8. | Socialinių įgūdžių ugdymas ir  palaikymas asmens (šeimos)  namuose | 36 asmenys (13 suaugusių asmenų, 23 vaikai) | - | 36 asmenys (13 suaugusių asmenų, 23 vaikai |
| 9. | Laikina nakvynė | - | - | - |
| 10. | Kitos socialinės priežiūros paslaugos (Slaugos lova) | - | - | - |
| 11. | Bendrosios socialinės paslaugos | 334 | - | 334 |

**6.1. Savivaldybės organizuojamų socialinių paslaugų analizė**

Pagėgių savivaldybėje socialinių paslaugų teikimas grindžiamas prieinamumo principu: siekiama užtikrinti socialinių paslaugų prieinamumą asmeniui (šeimai) kuo arčiau jo gyvenamosios vietos. Socialinės paslaugos teikiamos socialinės globos įstaigose, asmens namuose, nevyriausybinėse organizacijose.

Vadovaujantis Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 patvirtintame Socialinių paslaugų kataloge apibrėžtomis socialinių paslaugų rūšimis, savivaldybė neturi nakvynės ar laikino apgyvendinimo namų, neteikiamos maitinimoorganizavimo paslaugos, psichologo paslaugų asmenims grįžusiems iš įkalinimo ar kitų reabilitacijos įstaigų. Psichologo paslaugos teikiamos socialinės rizikos šeimoms ir jų vaikams. Šių paslaugų trūksta, jos reikalingos asmenims, šeimoms, kurios dar stebimos ir nėra įtrauktos į socialinės rizikos asmenų ir socialinės rizikos šeimų apskaitą.

Savivaldybėje pagrindiniai socialinių paslaugų gavėjai yra socialinės rizikos šeimos ir jose augantys vaikai, socialinės rizikos suaugę asmenys ir jų šeimos, senyvo amžiaus asmenys ir suaugę neįgalūs asmenys, vaikai likę be tėvų globos, vaikai su negalia ir jų šeimos bei kiti asmenys ir šeimos, turintys įvairių socialinių problemų.

Savivaldybei tenka pasinaudoti Socialinės apsaugos ir darbo ministerijos pavaldume esančių socialinės globos įstaigų teikiamomis ilgalaikėmis (apgyvendinimo) socialinėmis paslaugomis vaikams/suaugusiems asmenims su psichine negalia. Tai brangi socialinė paslauga, bet savivaldybė neturi galimybės šių asmenų apgyvendinti Pagėgių palaikomojo gydymo, slaugos ir senelių globos namuose ar ugdymo įstaigose.

2017 m. sausio 1 d. savivaldybė paslaugas perka šešiems suaugusiems asmenims ir vienam vaikui su psichine negalia. Jų išlaikymui skiriama valstybės tikslinė dotacija ir asmens pajamų (80 proc.).

Klaipėdos apskrities sutrikusio vystymosi kūdikių globos namuose 2017 m. sausio 1 d. gyveno 2 Pagėgių savivaldybės vaikai. Šių vaikų išlaikymui savivaldybei lėšų skirti nereikia kol vaikui sueina 7 metai, toliau pagal vaikų turimus sutrikimus ieškomos ugdymo kitos socialinės globos įstaigos.

**Pagėgių palaikomojo gydymo, slaugos ir senelių globos namuose** teikiamos ilgalaikės/trumpalaikės ir dienos socialinės globos paslaugos.

Įstaigos teikiamos socialinės paslaugos yra tikslingos ir reikalingos, kadangi asmenys, kurie nepajėgia pasirūpinti savimi ar neturi artimųjų, apgyvendinami Pagėgių palaikomojo gydymo slaugos ir senelių globos namuose, t.y. įstaigoje, kuri randasi netoli jų gyvenamosios vietos.

Pagėgių palaikomojo gydymo, slaugos ir senelių globos namų vizija: sukurti jaukią globos namų gyventojų aplinką, artimą namų aplinkai ir jų poreikiams tenkinti.

Dienos socialinės globos paslaugos teikiamos neįgaliems jaunuoliams, asmenims su negalia ar senyvo amžiaus asmenims. Paslaugos plėtojamos Pagėgių palaikomojo gydymo, slaugos ir senelių globos namuose. Ypatingai ši paslauga reikalinga neįgaliems jaunuoliams, kurie neturėjo galimybės savęs realizuoti. Jie baigę specialias mokyklas, likdavo gyventi savo tėvų namuose, be jokio užimtumo. Teikiamos užimtumo, fizinės veiklos, darbinio ugdymo, socialinių ir savitvardos įgūdžių lavinimo ir kt. paslaugos.

**Pagėgių vaikų globos namai** teikia globos (rūpybos), ugdymo ir socialines paslaugas be tėvų globos likusiems vaikams. Globos namų paslaugų gavėjai – vaikai, kuriems nustatyta laikinoji ar nuolatinė globa (rūpyba), arba laikinai  globos namuose apgyvendinti vaikai, kol bus išspręstas jų grąžinimo tėvams ar globos (rūpybos) nustatymo klausimas.

Pagėgių vaikų globos namai – tai visuomenės poreikius tenkinantys globos namai, dirbantys vaiko gerovei ir teikiantys aukštos kokybės socialines paslaugas, siekiantys institucinę vaiko globos sistemą paversti sistema, kurioje visokeriopai stengiamasi padėti vaikui ir šeimai išlikti kartu.

Pagėgių vaikų globos namai stengiasi parengti vaikus socialinei adaptacijai, darbui, integruoti į visuomenę ir paruošti savarankiškam gyvenimui.

**Pagėgių savivaldybės socialinių paslaugų centro** teikiamų paslaugų pagrindiniai gavėjai ─ rizikos šeimos su vaikais, senyvo amžiaus asmenys ir asmenys su negalia. Ši įstaiga pagal savivaldybės nustatytą tvarką teikia įvairių rūšių socialines paslaugas: informavimą, konsultavimą, tarpininkavimą ir atstovavimą, sociokultūrines paslaugas, transporto organizavimą, aprūpinimą techninėmis pagalbos priemonėmis, socialinių įgūdžių ugdymo ir palaikymo paslaugas, dienos socialinės globos, socialinės priežiūros (pagalbos namuose) paslaugas neįgaliems, pagyvenusiems asmenims ir kt. paslaugas.

Socialinių paslaugų centras dalyvauja įvairiuose projektuose, kurių dėka yra plečiama socialinių paslaugų įvairovė ir gerinama teikiamų paslaugų kokybė.

**Socialinių paslaugų teikimas nevyriausybinėse organizacijose (toliau NVO).**

Nevyriausybinės organizacijos yra svarbūs bendrųjų socialinių paslaugų gyventojams teikėjai. Nevyriausybinių organizacijų teikiamos socialinės paslaugos yra pigios, žmonėms lengviau prieinamos, tiksliau atspindi įvairių socialinių grupių asmenų poreikius. NVO teikia: sociokultūrines, asmens higienos ir priežiūros, rūbų sutaisymo, specialaus transporto paslaugas. Pagėgių savivaldybės Neįgaliųjų draugija paslaugų teikimą vykdo, asmenims gyvenantiems toliau nuo savivaldybės centro. Neįgaliųjų draugija šią paslaugą efektyviau gali teikti, kadangi visoje savivaldybės teritorijoje turi savo padalinius ir koordinuoja jų veiklą.

Kadangi seni ir pagyvenę asmenys sudaro didelę dalį gyventojų, didėja pagalbos į namus, dienos socialinės globos, trumpalaikės socialinės globos, ilgalaikės socialinės globos, transporto, aprūpinimo kompensacine technika bei higienos paslaugų poreikis.

Intensyvėja socialinių įgūdžių ugdymo ir palaikymo paslaugų teikimas socialinės rizikos šeimoms ir jose gyvenantiems vaikams.

Perspektyvoje planuojama ir toliau plėsti nestacionarių socialinių paslaugų įvairovę, socialinės rizikos vaikams ir jų šeimoms bei įvairaus socialinio statuso asmenims.

**7. Socialinių darbuotojų ir socialinių darbuotojų padėjėjų skaičius savivaldybėje**

**17 lentelė**

|  |  |  |  |  |
| --- | --- | --- | --- | --- |
| **Eil. Nr.** | **Įstaigos** | **Socialinių darbuotojų skaičius** | | **Socialinių darbuotojų padėjėjų skaičius** |
| **iš viso** | **iš jų finansuojamų iš valstybės biudžeto** |
| 1. | Savivaldybės socialinių paslaugų įstaigose: |  |  |  |
| 1.1. | biudžetinėse |  |  |  |
|  | Socialinių paslaugų centras | 5 | 1 | 20 |
|  | Pagėgių palaikomojo gydymo, slaugos ir senelių globos namai | 4 | - | 10 |
|  | Pagėgių vaikų globos namai | 4 | - | 12 |
| 2. | Savivaldybės administracijoje | 10 | 6 | 1 |
|  | Iš viso: | 23 | 7 | 43 |

**8. Ankstesnių metų socialinių paslaugų plano įgyvendinimo rezultatų trumpa apžvalga**

Vertinant socialinių paslaugų plano 2016 m. įgyvendinimą nustatyta, kad buvo naudojamos visos priemonės pasiekta laukiamų rezultatų. Savivaldybėje sėkmingai plėtojamos dienos socialinės globos paslaugos asmens namuose ir institucijoje. Plečiamas socialinės priežiūros (pagalba į namus) paslaugų teikimas visos savivaldybės teritorijoje. Stengiamasi gerinti darbą su socialinės rizikos šeimomis ir suaugusiais socialinės rizikos asmenimis. Teikiant ilgalaikės/trumpalaikės socialinės paslaugos senelių namuose gerėja teikiamų paslaugų kokybė.

Didėjant socialinių paslaugų poreikiui ir siekiama, kad būtų teikiamos kokybiškos paslaugos turi būti plečiamas socialinių paslaugų tinklas, bet ir įtraukti bendruomenes, nevyriausybines organizacijas, kurios gina žmonių interesus ir jų teises, pagalba.

2011 – 2012 m. pradėtas vykdyti „Socialinio globos padalinio, teikiančio dienos ir trumpalaikę socialinę globą, Pagėgių savivaldybės palaikomojo gydymo, slaugos ir senelių globos namuose“ projektas. 2016 m. šio projekto veikla ir toliau sėkmingai buvo vykdoma ir pastebimas vis didėjantis susidomėjimas dienos centro veikla. Projektas padėjo praplėsti teikiamas paslaugas asmenims su sunkia negalia teikiant trumpalaikes socialinės globos paslaugas iki 6 mėn. ir dienos socialinės globos paslaugas asmenims, kurie turi galimybę bendrauti su kitais tokio pat likimo asmenimis.

Socialinių paslaugų centras išplėtė savo veiklą, apimdamas vis daugiau socialinių paslaugų: toliau plėtoja vaikų dienos centro veiklą; sudarė tinkamas sąlygas psichologo darbui, kuris teikia konsultacijas socialinių problemų turintiems asmenims; dalyvauja Maisto banko vykdomose akcijose.

**III. UŽDAVINIAI IR PRIEMONIŲ PLANAS**

**9. Prioritetinės socialinių paslaugų plėtros kryptys.**

2017 metų prioritetinės socialinių paslaugų plėtros kryptys ir toliau lieka nestacionarių socialinių paslaugų plėtra, dienos socialinės globos ir integralios pagalbos (socialinės globos ir slaugos) asmens namuose paslaugų teikimas, socialinių įgūdžių ugdymas ir palaikymas socialinės rizikos šeimų suaugusiems asmenims ir jų vaikams jų artimoje aplinkoje, trumpalaikės socialinės globos paslaugos teikimas institucijoje, plėtoti psichologo konsultacijas ne tik socialinės rizikos asmenims ir visų teikiamų socialinių paslaugų kokybės gerinimas.

Užtikrinti tinkamą perėjimo nuo institucinės globos prie šeimoje ir bendruomenėje teikiamų paslaugų vaikus globojančioms šeimoms, globėjams (rūpintojams), įtėviams ar besirengiantiems jais tapti asmenims, teikti kokybiškas paslaugas ir kvalifikuotą pagalbą.

Numatomos prioritetinės žmonių socialinės grupės, kurioms reikalinga teikti ir toliau plėsti socialines paslaugas:

1. Socialinės rizikos šeimos ir jų vaikai.

2. Socialinės rizikos suaugę asmenys ir jų šeimos.

3. Pagyvenę ar seni asmenys su sunkia negalia.

4. Nepakankamas pajamas turintys ir skurstantys asmenys ir jų šeimos.

5. Ir kiti asmenys pageidaujantys socialinės paramos ar socialinių paslaugų.

**10. 2017 m. priemonių planas**

1 tikslas. Sudaryti sąlygas asmenims savarankiškai spręsti savo socialines problemas ir mažinti socialinę atskirtį.

18 lentelė

|  |  |  |  |  |  |  |  |
| --- | --- | --- | --- | --- | --- | --- | --- |
| Uždaviniai | | Priemonės | | Lėšos  eurais | Atsakingi vykdytojai | Laukiami rezultatai | |
| 1. Sudaryti sąlygas kuo ilgiau išlaikyti pagyvenusį žmogų jam įprastoje aplinkoje- namuose | Teikti bendrąsias ir socialinės priežiūros paslaugas seniems ir pagyvenusiems asmenims bei neįgaliems žmonėms pagal nustatytą pagalbos namuose poreikį | | | 3000 | Socialinių paslaugų centras | Asmenys jausis saugesni, būdami jiems įprastoje aplinkoje, sumažės ilgalaikės socialinės globos poreikis | |
| Teikti dienos socialinės globos paslaugos asmens namuose ir globos įstaigoje asmenims su sunkia negalia | | | 114 800  (valstybės tikslinė dotacija) | Pagėgių palaikomojo gydymo, slaugos ir senelių globos namai,  Socialinių paslaugų centras | Asmenys turės galimybę kuo ilgiau gyventi savo namuose, sumažės ilgalaikės socialinės globos paslaugų poreikis | |
| 2. Ugdyti savarankiško gyvenimo įgūdžius, padedančius jaustis visaverčiais bendruomenės nariais | | Teikti gyventojų poreikius atitinkančias socialinių įgūdžių ugdymo ir palaikymo paslaugas.  Teikti vaikams dienos centre socialinių įgūdžių ugdymo ir palaikymo paslaugas | | 70 600 | Savivaldybės administracijos  Seniūnijos  Socialinių paslaugų centras | Kokybiškesnės socialinių įgūdžių ugdymo ir palaikymo paslaugos sumažins tėvų globos netekusių vaikų skaičių.  Motyvuoti socialinės rizikos šeimoms savarankiškai tvarkytis buityje, skatinti vaikų laisvalaikio užimtumą | |
| Suteikti trumpalaikę ar ilgalaikę socialinę globą be tėvų globos likusiems vaikams | | Teikiamos ilgalaikės ir trumpalaikės globos paslaugos | | 189 927 | Pagėgių vaikų globos namai | Patenkinamas globos poreikis vaikams | |
| 73 000 | Socialinės apsaugos ir darbo ministerija | Skiriama valstybės tikslinė dotacija (iki 2007 m. sausio 1 d. apgyvendintiems vaikams) | |
| Suteikti trumpalaikę ar ilgalaikę socialinę globą senyvo amžiaus ir socialinę atskirtį išgyvenantiems asmenims | | Teikiamos ilgalaikės ir trumpalaikės globos paslaugos (slaugos lova) | | **----** | Pagėgių palaikomojo gydymo, slaugos ir senelių globos namai | Patenkinamas ilgalaikės ir trumpalaikės globos poreikis | |
| 1. Plėsti krizių įveikimo paslaugas asmenims, atsidūrusiems kritinėje situacijoje | | | | | | | |
| 1. Užtikrinti socialinių paslaugų teikimą kritinėje situacijoje atsidūrusiomis šeimoms | | Socialinio darbuotojo pagalba | | 100 | Socialinių paslaugų centras  Krizių namai | Šeimoms, atsidūrusioms krizinėje situacijoje, suteikta pagalba ir ateityje padės išvengti panašių problemų pasikartojimo | |
| 3. Tobulinti darbuotojų profesinę kvalifikaciją | | | | | | | |
| Efektyviau išnaudoti turimus specialistų žmogiškuosius išteklius, plėtojant profesines kompetencijas, gerinant darbo sąlygas | | Vykdyti darbuotojų kvalifikacijos kėlimą | | Pagal galimybes | Savivaldybės administracija | Gerės teikiamų socialinių paslaugų kokybė  Gerosios patirties sklaida  Socialinių darbuotojų dalyvavimas profesinės kompetencijos kėlimo įvairiuose mokymuose, seminaruose | |
| 4. Skatinti neįgaliųjų socialinę integraciją | | | | | | | |
| Užtikrinti kuo didesniam neįgaliųjų skaičiui saugumą ir komfortą namų aplinkoje | | Gyvenamojo būsto  (aplinkos) pritaikymas neįgaliojo namuose | | 2017 m. valstybės biudžeto lėšos planuojama skirti 8546 eurų, savivaldybė turėtų skirti 40 proc. nuo valstybės skiriamos sumos  3418 eurai, šiuo metu skirta 2400 eurų.  Planuojama pritaikyti  du būstus ir jų aplinka,  eilėje laukia trys gyventojai  2016 m. iš valstybės skirta 3218 eurai, savivaldybės 1379 eurai. Pritaikytas vienas būstas ir sutaisytas vienas keltuvas (liftas). | Savivaldybės administracija | Neįgaliųjų aplinka taps saugesnė ir patogesnė, suteiks galimybę jiems judėti ir integruotis į bendruomenę | |
| Suteikti pagal poreikį ilgalaikės socialinės globos paslaugas asmenims su negalia | | Finansuoti ilgalaikės socialinės globos paslaugas asmenims  su negalia šalies įstaigose | | Lėšos skiriamos pagal nustatytą poreikį  (valstybės tikslinė dotacija ir asmens pajamos) | Valstybinės įstaigos pavaldžios Socialinės apsaugos ir darbo ministerijai | Neįgaliesiems suteiktos ilgalaikės socialinės paslaugos | |
| Neįgaliųjų aprūpinimas kompensacine technika | | Suteikti neįgaliesiems reikalingą kompensacinę techniką | | **-----** | Socialinių paslaugų centras | Neįgalieji ir laikinai tokiais tapę asmenys gaus pagalbos priemones padedančias jiems judėti. Specialiomis priemonėmis bus aprūpinti ir nuolatinės slaugos poreikį turintys asmenys | |
| 5. Teikti savarankiško gyvenimo paslaugą Krizių namuose rizikos grupės asmenims, senyvo amžiaus ir neįgaliems | | | | | | | |
| Užtikrinti socialinių paslaugų teikimą savarankiškiems ir iš dalies savarankiškiems asmenims | |  | | Informavimo, konsultavimo, tarpininkavimo ir atstovavimo paslaugos nemokamos | Pagėgių savivaldybės administracija  Socialinių paslaugų centras | Siekti kuo ilgiau išlaikyti šių asmenų savarankiškumą kasdieninėje veikloje | |
| 6. Teikiant socialines paslaugas plėtoti bendravimą su nevyriausybinėmis organizacijomis | | | | | | | |
| Plėtoti bendravimą su nevyriausybinėmis organizacijomis | | Rengti bendrus projektus ir programas  Dalinai finansuoti sociokultūrines paslaugas | | Skiriamos lėšos pateikus nevyriausybinių organizacijų programas  2400 savivaldybės lėšos  12734 (Socialinės apsaugos ir darbo ministerijos) | Savivaldybės administracija Socialinės paramos skyrius,  Pagėgių savivaldybės Neįgaliųjų draugija | Pagerės informacijos perdavimas, išryškės tarpusavio bendravimas  Pasirašyta bendradarbiavimo sutartis | |
| 7. Užtikrinti tinkamą perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir be tėvų globos likusiems vaikams | | | | | | | |
| Į gyvendinti socialinių paslaugų prieinamumą vaikus globojančioms šeimoms, globėjams (rūpintojams), įtėviams ar besirengiantiems jais tapti asmenims | | Pagalbos pinigų mokėjimas vaikus globojančioms šeimoms | 2016 m. – 12 090 savivaldybės biudžeto lėšos  2017 m. – 17560 skirtos savivaldybės biudžeto lėšos | | Savivaldybės administracija, Socialinės paramos skyrius | | 2016 m. buvo mokama 7 šeimoms, kuriose auga 10 globojamų vaikų |
| Socialinių globėjų paieška |  | | Savivaldybės administracija, Socialinės paramos skyrius, Vaiko teisių apsaugos skyrius | | Rengiami ir teikiamos konsultacijos asmenims, kurie pageidauja globoti ar įsivaikinti vaikus savo šeimoje |
|  |  | |  | |  |

**11. Regioninių socialinių paslaugų poreikis 2017 m.**

19 lentelė

|  |  |  |  |
| --- | --- | --- | --- |
| **Eil. Nr.** | **Socialinių paslaugų rūšys pagal žmonių socialines grupes** | **Socialinės globos įstaiga** | **Mastas**  **(vietų sk.)** |
| *1* | *2* | *3* | *4* |
| 1. | Ilgalaikė socialinė globa | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_ |
| 1.1. | Ilgalaikė socialinė globa neįgaliems asmenims | Socialinės globos įstaiga pavaldi Socialinės apsaugos ir darbo ministerijai | 3 |
| 2. | Vaikų ilgalaikė socialinė globa | Neįgalių vaikų socialinės globos namai | 1 |
| 3. | Kitos socialinės paslaugos | - | - |

**IV. FINANSAVIMO PLANAS**

**12. Socialinių paslaugų finansavimo šaltiniai**

20 lentelė

|  |  |  |  |  |
| --- | --- | --- | --- | --- |
| Eil. Nr. | Socialinių paslaugų finansavimo šaltiniai | Pagal faktines išlaidas | Pagal planines išlaidas | |
| praėję metai  2016 m.  eurais | einamieji  metai  2017 m. eurais | ateinantys  metai  eurais |
| *1* | *2* | *3* | *4* | *5* |
| 1. | Savivaldybės biudžeto išlaidos socialinėms paslaugoms, | 379269 | 388526 |  |
| 1.1. | palyginti su bendru savivaldybės biudžetu, proc. | 4,32 | 4,95 |  |

|  |  |  |  |  |
| --- | --- | --- | --- | --- |
| 2. | LR valstybės biudžeto specialiosios tikslinės dotacijos, | 320 540 | 294 140 |  |
|  | iš jų: |  |  |  |
| 2.1. | socialinės rizikos šeimų socialinei priežiūrai organizuoti | 47 700 | 70 600 |  |
| 2.2. | asmenų su sunkia negalia socialinei globai organizuoti | 121300 | 114 800 |  |
| 2.3. | vaikų globos (rūpybos) išmokoms | 35740 | 35 740 |  |
|  | Asmenų socialinei globai finansuoti valstybės lėšos | 115 800 | 73 000 |  |
| 3. | ES struktūrinių fondų lėšos | --- | ---- |  |
| 4. | Asmenų mokėjimai už socialines paslaugas | 46 909 | 45 500 |  |
| 5. | Kitos lėšos | - | - |  |
|  | **Iš viso:** | 367 449 | 339 640 |  |

**12.1. Socialinių paslaugų finansavimo šaltinių įvertinimas**

Pagrindinis socialinių paslaugų finansavimo šaltinis Pagėgių savivaldybėje ─ valstybės biudžeto lėšos specialiosioms tikslinėms dotacijoms.

Įvertinus socialinių paslaugų finansavimo šaltinius galima teigti, kad kasmet savivaldybės biudžete numatoma skirti tiek išlaidų, kad būtų patenkinamas visas poreikis socialinėms paslaugoms.

Nevyriausybinės organizacijos savo veiklą vykdo naudodamos ir kitus šaltinius: organizacijos narių mokestį, rėmėjų lėšas, projektų ir iš savivaldybės gautas lėšas.

**13. Socialinių paslaugų finansavimo iš savivaldybės biudžeto būdai**

21 lentelė

|  |  |  |  |
| --- | --- | --- | --- |
| Eil. Nr. | Finansavimo būdai | Lėšos eurais | |
| 2016 m.  eurai | Einamieji  metai  eurais |
| 1. | Socialinių paslaugų pirkimas | 13 468 | 16 000 |
| 2. | Tiesioginis socialinių paslaugų įstaigų finansavimas |  |  |
|  | iš jo: | - | - |
| 2.1. | savivaldybės pavaldumo įstaigoms | 379 269 | 388 526 |
| 2.2. | apskričių viršininkų įstaigoms (regioninių socialinių paslaugų įstaigoms) pagal lėšų kompensavimo sutartis | - | - |
| 2.3. | nevyriausybinių organizacijų įstaigoms pagal lėšų kompensavimo sutartis | - | - |
| 3. | Savivaldybės biudžeto lėšos, skirtos nevyriausybinėms organizacijoms | 1259 | 2400 |
| 4. | Finansavimas vykdant socialinių paslaugų programas | --- | --- |
|  | **Iš viso:** | 393 996 | 406 926 |

**14. Lėšos, reikalingos žmogiškųjų išteklių plėtrai**

Siekiant efektyvesnio socialinių paslaugų organizavimo ir kokybiškesnio jų teikimo, būtinas dėmesys specialistų kvalifikacijos kėlimui. Savivaldybėje vis daugiau socialinės paskirties įstaigose dirbančių socialinių darbuotojų padėjėjų įgyja socialinio darbo atitinkamą kvalifikaciją, todėl atsiranda galimybė paslaugas teikti profesionaliai. Pagėgių savivaldybės socialinių darbuotojų kvalifikacijai skirtos lėšos pagal pasirinktus mokymus ir seminarus. Dažniausiai buvo ieškoma galimybės pasinaudoti nemokamais kvalifikacijos kėlimo kursais ar seminarais.

2017 m. taip pat bus sudaromos visos sąlygos ir galimybės socialiniams darbuotojams kelti savo kvalifikaciją ir dalyvauti įvairiuose mokymuose ir seminaruose.

**15. Savivaldybės finansinių galimybių palyginimas su numatytų priemonių finansavimu**

2017 m. Savivaldybės administracijos Socialinės paramos teikimo programoje numatytos priemonės pagal galimybę bus finansuojamos iš savivaldybės biudžeto.

Atlikus socialinių paslaugų poreikio vertinimą skirtingoms žmonių grupėms, 2017 metais reikėtų pagal galimybes plėsti ir kitas socialinių paslaugų rūšis, apibrėžtas Socialinių paslaugų kataloge ir atsižvelgiant į vykdomus projektus. Išskiriamos prioritetinės socialinių paslaugų rūšys:

1. Dienos socialinė globa institucijoje, asmens namuose.

2. Socialinių įgūdžių ugdymo ir palaikymo paslaugų plėtra.

3. Trumpalaikės socialinės globos paslaugų plėtra.

4. Integralios pagalbos (socialinės globos ir slaugos) asmens namuose paslaugų teikimas.

5. Savarankiško gyvenimo/laikino apgyvendinimo paslaugų teikimas (atsižvelgiant į esamas

finansines galimybes).

**15. 1. Savivaldybės organizuojamų socialinių paslaugų įvertinimas**

Pagėgių savivaldybėje kintant demografinei situacijai, didėjant socialinių paslaugų poreikiui, organizuojamų socialinių paslaugų pakanka, bet susidaro nenumatytos situacijos teikiant socialines paslaugas atskiroms gyventojų grupėms.

Šiuo metu savivaldybėje teikiamos šios socialinės paslaugos:

1. Bendrosios socialinės paslaugos: informavimo, konsultavimo, tarpininkavimo ir atstovavimo, maitinimo organizavimo, aprūpinimo reikalingais rūbais ir avalyne, transporto organizavimo, sociokultūrinės, asmens higienos ir priežiūros organizavimo.

Poreikis bendrosioms socialinėms paslaugoms Pagėgių savivaldybėje patenkinamas.

1. Specialiosios socialinės paslaugos:

2.1. socialinė priežiūra (pagalba į namus). Šių paslaugų poreikis tenkinamas, bet susidaro probleminės situacijos, kai socialinė priežiūra (pagalba į namus) asmeniui (šeimai) reikalinga gyvenantiems vienkiemiuose, atokiau nuo savivaldybės centro. Nesant galimybei asmeniui teikti socialinės priežiūros (pagalbos į namus) socialinių paslaugų yra numatyta skirti pagalbos pinigus ar siūlomos trumpalaikės socialinės globos paslaugos;

* 1. socialinių įgūdžių ugdymas ir palaikymas;

2.3. trumpalaikė socialinė globa. Šių paslaugų teikimas išsiplėtė Pagėgių palaikomojo gydymo, slaugos ir senelių globos namuose;

2.4. ilgalaikė socialinė globa. Šios paslaugos poreikis tenkinamas, eilių nėra.

2.5. Dienos socialinė globa asmens namuose. Šių paslaugų poreikis vis didėja.

Siekiant pagerinti socialinių paslaugų teikimą savivaldybėje, reikia atsižvelgti į tai, ko labiausiai reikia paslaugų gavėjams, nes visų paslaugų plėsti nepavyks dėl riboto savivaldybės biudžeto. Todėl būtina išskirti prioritetines veiklos kryptis:

- socialinių paslaugų asmens namuose plėtra, seniems ir pagyvenusiems asmenims, kurie iš dalies gali savimi pasirūpinti, siekiant sumažinti senų žmonių socialinę atskirtį, vykdant neįgalių žmonių integraciją į visuomenę;

- ilgalaikės socialinės globos organizavimas globos įstaigoje visiškai nesavarankiškiems asmenims;

- socialinių įgūdžių ugdymo ir palaikymo paslaugų teikimo socialinės rizikos šeimoms kokybės gerinimas, dirbant prevencinį darbą su socialinės rizikos šeimomis bei asmenimis.

Regioninių socialinių paslaugų teikimas senyvo amžiaus asmenims ir asmenims su negalia yra tenkinamas.

Siekiant efektyvių socialinių paslaugų, būtina atkreipti dėmesį į socialinių darbuotojų kvalifikacijos kėlimą, skatinti bendradarbiavimą su įstaigomis, viešinti vykdomą socialinių globos įstaigų veiklą ne tik darbiniuose pasitarimuose, bet daugiau informacijos pateikti Savivaldybės internetiniame tinklapyje, spaudoje ir ieškoti kitų viešinimo priemonių.

Plečiantis socialinių paslaugų poreikiui (pagalbos namuose ir dienos socialinės globos paslaugoms), o Savivaldybės finansinės galimybės ribotos, tikslinga šias paslaugas ir toliau plėtoti. Tai ekonomiškai patrauklios paslaugos savivaldybei ir labai pozityviai vertina paslaugų gavėjai.

**V. PLĖTROS VIZIJA IR PROGNOZĖ**

**16. Socialinių paslaugų plėtros vizija**

Pagėgių savivaldybėje prioritetinėmis socialinėmis paslaugomis ir toliau turėtų būti nestacionarioje įstaigoje teikiamos bendrosios ir specialiosios paslaugos, kurių tikslas – suteikti asmenims galimybę gauti reikiamą socialinę pagalbą savo bendruomenėje, liekant gyventi įprastoje savo aplinkoje. Paslaugos namuose ar nestacionarioje įstaigoje ne tik pagerina žmonių gyvenimo kokybę, bet ir yra ekonomiškai naudingesnės, nes yra pigesnės negu stacionarioje globos įstaigoje.

Aktuali dienos centro paslauga, kai asmuo, kuriam teikiamos specialistų socialinės paslaugos namuose, dalį dienos praleistų dienos centre, išlaikytų ryšį su artimaisiais ir išliktų pilnavertis bendruomenės narys.

Paskutiniu metu kaip ir valstybės socialinėje politikoje ir Pagėgių savivaldybėje vis didesnis dėmesys skiriamas darbui su socialinės rizikos vaikais ir jų šeimomis.

2017 m. Pagėgių savivaldybėje ir toliau bus plėtojamos socialinės paslaugos socialinės rizikos šeimoms, jose augantiems vaikams, neįgaliems bei sutrikusio intelekto vaikams, labai reikalingos psichologo konsultacijos įvairaus socialinio statuso asmenims.

2017 m. ir toliau bus vykdoma dienos centro veikla vaikams iš socialinės rizikos šeimų ir šeimų turinčių socialinių problemų. Siekiant teikti paslaugas didesniam vaikų skaičiui, pateikta tęstinė paraiška Socialinės apsaugos ir darbo ministerijai.

Socialinių paslaugų teikimas padės socialinės rizikos šeimoms, jose gyventiems vaikams ir neįgaliems bei sutrikusio intelekto vaikams, Pagėgių savivaldybės gyventojams integruotis į visuomenę ir jaustis pilnaverčiais nariais. Teikiamų paslaugų tikslas:

- plėtoti užimtumą ir po pamokinę veiklą vaikams, plėsti socialines paslaugas ir gerinti jų kokybę paslaugų gavėjams;

- teikti socialinę ir psichologinę pagalbą socialinės rizikos šeimos nariams (tėvui, mamai), jose gyvenantiems vaikams ir neįgaliems vaikams (informavimo, konsultavimo, asmeninės higienos ir priežiūros, sociokultūrines, socialinių įgūdžių ugdymo, tarpininkavimo ir kt. paslaugas);

- padėti integruotis į visuomenę socialiai atskirtiems asmenims;

- sudaryti sąlygas, kurios padėtų paslaugų gavėjams jaustis pilnaverčiais ir savarankiškais;

- dienos centro specialistų rūpinimasis kultūringu laisvalaikio praleidimu, meninės veiklos plėtojimu;

- formuoti pozityvų visuomenės požiūrį į socialinės rizikos šeimas ir jose augančius vaikus;

- padėti sudaryti geras sąlygas vaikui gyventi šeimoje, aktyviai dalyvauti visuomenės gyvenime, apsaugoti jį nuo visų smurto formų, išnaudojimo, trukdymo mokytis ir prireikus užtikrinti jam tinkamą pagalbą.

Pagerinti nestacionarių socialinių paslaugų infrastruktūrą Pagėgių savivaldybėje, taip prisidedant prie socialinių paslaugų infrastruktūros skirtumų savivaldybėse mažinimo, didinant socialinių paslaugų įvairovę bei stiprinant jų materialinę bazę.

Pradėjus įgyvendinti projektą „Socialinio globos padalinio, teikiančio dienos ir trumpalaikę socialinę globą, įkūrimas Pagėgių savivaldybės palaikomojo gydymo, slaugos ir senelių globos namuose“ yra teikiamos dienos socialinės globos paslaugos pagyvenusiems ir neįgaliems. Gerėja socialinių paslaugų infrastruktūra. Socialinių paslaugų teikimas padeda socialiai atskirtiems Pagėgių savivaldybės gyventojams integruotis į visuomenę ir jaustis pilnaverčiais nariais, o jų šeimos nariams suteikia galimybę integruotis į darbo rinką, gerėja jų gyvenimo kokybė.

Socialinių paslaugų teikimą vystyti taip, kad jų prieinamumas būtų užtikrintas visiems savivaldybės gyventojams, kuriems reikalingos paslaugos. Teikiant paslaugas siekti patenkinti asmens fizinius ir socialinius poreikius, sudaryti žmogaus orumo nežeminančias gyvenimo sąlygas, kai asmuo pats nepajėgia to padaryti.

Pagrindinis tikslas, kad plėtojamas socialinių paslaugų tinklas tenkintų visų bendruomenės narių poreikius socialinėms paslaugoms, sumažėtų socialinės atskirties ir užimtumo problemos.

Didėjanti socialinių darbuotojų darbo patirtis ir jų kompetencija pagerins teikiamų socialinių paslaugų kokybę.

**17. Prognozuojamos socialinės paslaugos**

Numatoma, kad Pagėgių savivaldybėje bus teikiamos šios paslaugos:

1. Neįgaliems ir senyvo amžiaus žmonėms socialinės priežiūros (pagalbos į namus) ir dienos socialinės globos paslaugų teikimas asmens namuose.

2. Gerinti socialinių paslaugų, teikiamų socialinės rizikos šeimoms ir jose augantiems vaikams, kokybė. Bendrosios, specialiosios (socialinių įgūdžių ugdymo ir palaikymo paslaugos bus teikiamos visoms į socialinės rizikos šeimų apskaitą įrašytoms šeimoms ir probleminėms šeimoms).

3. Dienos socialinės globos paslaugų teikimą Pagėgių palaikomojo gydymo, slaugos ir senelių globos namuose;

2**.** Socialinių įgūdžių ugdymo ir palaikymo paslaugų, pagalbos namuose paslaugų plėtra, dienos centro veiklos tęstinumas Socialinių paslaugų centre.

Išplėtojus socialinių paslaugų infrastruktūrą, lėšų poreikis socialinių paslaugų finansavimui stabilizuosis. Vykstant plėtrai ir didėjant paslaugų gavėjų skaičiui, socialinių paslaugų finansavimui skiriamos lėšos turėtų didėti.

Per ateinančius metus, atsižvelgiant į savivaldybės biudžeto galimybes, Savivaldybė socialinėms paslaugoms planuoja skirti apie 3 proc. biudžeto lėšų. Bus ieškoma galimybių naujų nestacionarių socialinių paslaugų rūšių plėtrai, plečiamas socialinių paslaugų tinklas ir gerinama teikiamų socialinių paslaugų kokybė.

**18-19. Išteklių prognozė ateinantiems 3 metams**

Siekiant geresnio socialinių paslaugų poreikio tenkinimo, numatoma plėsti socialinių paslaugų rūšis pagal Socialinių paslaugų katalogą toms gyventojų grupėms, kurioms socialinių paslaugų poreikis nepatenkinamas ar iš dalies tenkinamas.

Ištekliai reikalingi ir susiję su socialinių paslaugų teikimu:

- socialinių darbuotojų ir jų padėjėjų darbo užmokesčiui, kvalifikacijai kelti ir gerosios patirties sklaidai;

- socialinės priežiūros (pagalbos į namus) paslaugų plėtrai;

- darbui su socialinės rizikos šeimomis;

- dienos socialinės globos teikimas vaikams, neįgaliems ir senyvo amžiaus asmenims;

- tikslinga numatyti laikino apgyvendinimo paslaugas;

- trumpalaikės socialinės globos paslaugų plėtrai;

- socialinėms paslaugoms teikti bendradarbiaujant su visuomeninėmis organizacijomis ir kt. įstaigomis.

Įstaigos bus skatinamos dalyvauti įvairiose programose, kad toliau galėtų tinkamai padėti asmenims integruotis į darbo rinką, kad jie taptų nepriklausomi nuo socialinių išmokų gavimo.

**20. Siūlomos plėsti regioninės socialinės paslaugos, jų rūšys ir prognozuojamas mastas**

22 lentelė

|  |  |
| --- | --- |
| Socialinių paslaugų rūšys (nurodomos pagal žmonių socialines  grupes) | Mastas (vietų skaičius) |
| Ilgalaikė socialinė globa suaugusiems asmenims, turintiems proto  negalią (sergantiems lėtinėmis psichikos ligomis, turintiems  intelekto sutrikimų).  Ilgalaikė socialinė globa asmenims (vaikams, jaunuoliams),  turintiems proto negalią. | 5  4 |

**VI. PLANO ĮGYVENDINIMO PRIEŽIŪRA**

**21. Socialinių paslaugų plano įgyvendinimo priežiūros vykdytojai**

Socialinių paslaugų planą įgyvendina Savivaldybės administracijos Socialinės paramos skyrius, kuris atsakingas už socialinių paslaugų organizavimo administravimą kartu su kitais Savivaldybės administracijos padaliniais ir socialinių paslaugų įstaigų atsakingais asmenimis. Socialinės paramos skyrius renka, sistemina ir analizuoja gaunamą informaciją apie teikiamas socialines paslaugas savivaldybės teritorijoje.

**22**. **Socialinių paslaugų plano įgyvendinimo priežiūros etapai ir įvertinimo rezultatai**

Savivaldybės socialinių paslaugų planas vertinamas vieną kartą per metus baigiantis kalendoriniams metams. Plano vertinimo rezultatai apžvelgiami Pagėgių savivaldybės gyventojams socialinių paslaugų ir paramos teikimo komisijoje, Savivaldybės administracijoje su socialinių globos įstaigų vadovais, nevyriausybinių organizacijų atstovais ir kitais asmenimis, atsakingais už plano vertinimą, rengimą ir priežiūrą. Vertinimo metu aptariamos iškilusios kliūtys planui įgyvendinti, laukiamiems rezultatams pasiekti, ieškoma būdų kliūtims šalinti.

**23. Pasiektų rezultatų, tikslų ir uždavinių analizė, numatytų vykdyti priemonių efektyvumas**

Atliekant plano peržiūrą bus vertinamas plano ir jo priemonių tikslingumas, atsižvelgiant į kintančias aplinkybes ir veiksnius, turinčius ar galinčius turėti įtakos socialinių paslaugų planui įgyvendinti, tikslams pasiekti.

Atliekant pasiektų rezultatų, tikslų ir uždavinių analizę, atsižvelgiant į pateiktas ataskaitas, bus įvertinti kintantys veiksniai ar susidariusios aplinkybės, turinčios įtakos socialinių paslaugų plano įgyvendinimui. Susirinkimo metu bus aptariama ar tenkinamas socialinių paslaugų poreikis įvairių socialinių grupių asmenims, ar plane numatytos priemonės įgyvendintos.

­­­­­­­­­

**Socialinių paslaugų vertinimo kriterijai**

1. Savivaldybės biudžeto išlaidos per metus socialinėms paslaugoms, tenkančios vienam savivaldybės gyventojui − 44,97 Eur.

2. Valstybės skirtų dotacijų santykis su savivaldybės biudžeto lėšomis, skiriamomis socialinėms paslaugoms − 2,70 proc.

3. Vietų skaičiaus stacionariose socialinių paslaugų įstaigose santykis su vietų skaičiumi (maksimaliu lankytojų skaičiumi per dieną) nestacionariose socialinių paslaugų įstaigose (laikino gyvenimo namuose, dienos socialinės globos centruose, savarankiško gyvenimo namuose, socialinės priežiūros centruose). Stacionariose įstaigose vietų skaičius patvirtintas − 63 vietos, nestacionariose įstaigose per dieną vidutiniškai lankosi 68 asmenys.

4. Socialinių paslaugų (įskaitant bendrąsias socialines paslaugas) gavėjų skaičiaus santykis su bendru savivaldybės gyventojų skaičiumi − 13,61 proc.



5. Socialinės globos ir socialinės priežiūros gavėjų skaičiaus santykis su bendru savivaldybės gyventojų skaičiumi − 1,29 proc.

6. Regioninių socialinių paslaugų gavėjų skaičiaus santykis su kitų socialinių paslaugų (išskyrus bendrąsias socialines paslaugas) gavėjais − 8,26.

7. Socialinių darbuotojų ir socialinių darbuotojų padėjėjų skaičius savivaldybėje, tenkantis 10 tūkst. savivaldybės gyventojų − 78,26 (Savivaldybėje dirba 66 socialiniai darbuotojai ir socialinių darbuotojų padėjėjai).

8. Socialinių paslaugų poreikio patenkinimo procentas (asmenų (šeimų), kuriems patenkintas socialinių paslaugų poreikis, santykis su asmenų (šeimų) skaičiumi, kuriems įvertintas socialinių paslaugų poreikis) − 100 proc.

\_\_\_\_\_\_\_\_\_\_\_\_\_\_



1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)